Nakon medjunarodne konferencije o Iraku u Sharm el-Sheikhu - 2004-12-08\nNa međunarodnoj konferenciji o Iraku održanoj nedavno u egipatskom ljetovalištu Sharm el-Sheikh, pored ostalog, usvojena je i izjava kojom se podržava održavanje izbora u toj zemlji, predviđenih za kraj januara iduće godine. Među prisutnim na konferenciji bili su i visoki predstavnici susjednih zemalja - Irana, Jordana, Saudijske Arabije i Turske. Takođe su bili i predstavnici Grupe 8, odnosno najrazvijenih zemalja svijeta, Ujedinjenih nacija, Evropske unije, Arapske lige, Organizacije zemalja islamske konferencije i Kine. Hoshyar Zebari, irački ministar vanjskih poslova, tu međunarodnu konferenciju ocijenio je uspješnom: Skup je jasno pokazao kolektivnu volju da se podrži politička tranzicija u pravcu izgradnje poštenog, demokratskog, stabilnog Iraka.\nAmerički državni sekretar Colin Powell rekao je da su učesnici konferencije ”obećali podršku njihovih zemalja nacionalnom pomirenju kroz dijalog i demokratsko učešće.“ Gospodin Powell je takođe istakao da zemlje i organizacije čiji su predstavnici bili prisutni ”moraju podržati politički proces kao jedini put pomirenju“\nNijedan od članova delegacija sa kojima sam razgovarao nije spominjao ili predlagao odlaganje izbora. Zapravo, u pitanju je čvrsta suglasnost da moramo ići naprijed i održati izbore u januaru.\nNa konferenciji je takođe istaknuto da će biti učinjeno sve što je moguće kako bi se spriječio ulazak terorista, oružja i novca koji se koriste za izvođenje napada unutar Iraka. Gospodin Powell je ocijenio da je ”samo radeći zajedno moguće ispuniti obavezu da se pomogne narodu Iraka da se odlučno suoči sa svim izazovima sa kojima se sukobljava u nastojanjima da izgradi mir i demokraciju i obnovi iračke gradove i institucije.


19.07.2021 u 12:41\nDuplo više zatvorenih preduzetničkih firmi u Rusiji u 2021.\nMOSKVA - U Rusiji se broj zatvorenih preduzetničkih firmi gotovo udvostručio u prvoj polovini 2021. godine u odnosu na isti period lani, prema studiji koju je sprovela međunarodna mreža za reviziju i konsultantske usluge „FinEkpertiza” na osnovu podataka ruske Federalne poreske uprave. Prema podacima saveznih poreskih organa, u Rusiji je do prvog jula ove godine bilo registrovano 3,14 miliona preduzetnika. U prvoj polovini godine, tržište je napustilo čak 545.800 preduzetnika, oko 1,8 puta više nego u prvoj polovini 2020, koju je obeležila korona kriza, prenosi Tas s. Time je dostignut osmogodišnji rekord zabeležen 2013. godine, kada je u periodu januar-jun bilo zatvoreno 594.200 preduzetničkih kompanija. Broj preduzetničkih firmi koje su prestale da posluju porastao je u prvom\n17.07.2021 u 11:10\nBEČ- Ministar spoljnih poslova Nikola Selaković razgovarao je u Beču sa privrednicima, predstavnicima austrijskih kompanija koje posluju u Srbiji ili žele da se pojave na srpskom tržištu. U organizaciji Austrijsko-srpskog privrednog foruma, predstavnici kompanija poput Simensa, A1, Štrabaga i drugih austrijskih firmi, razgovarali su o poslovnim mogućnostima za dalja ulaganja u Srbiji. Selaković im je poručio da Srbija odlično ekonomski napreduje, te da je, boreći se sa krizom izazvanom pandemijom korona virusa, uz paralelnu borbu za vakcine, nastojala da očuva zdravom i svoju ekonomiju. „Investirali smo tokom ovih 18 meseci u mere pomoći privredi značajna sredstva, što je dalo rezultate. Imamo dobre pokazatelje, a prognoza rasta za ovu godinu je čak sedam odsto”, rekao je\n13.07.2021 u 21:25\nViše osnovanih nego ugašenih firmi\nNajviše novoosnovanih preduzeća je u oblastima trgovine na veliko, izgradnje stambenih zgrada, drumskog prevoza tereta, računarskog programiranja i konsultantske aktivnosti poslovanja restorana i pokretnih ugostiteljskih objekata U Srbiji se više otvara novih firmi nego što se gasi, što ukazuje da privredna aktivnosti ne opada. Ali da korona, ipak, osim na zdravlje ljudi ostavlja posledice i na privredu, ukazuje broj ugašenih preduzetničkih radnji, koji je u porastu. Iz Agencije za privredne registre saopšteno je da je broj registrovanih preduzeća ove godine povećan za 12.517 u odnosu na 2020, a za 23.932 u odnosu na isti period 2019. U prvih šest meseci ove godine osnovana su 4.952 privredna društva i 16.348 preduzetnika. Broj osnovanih privrednih društava je za 8,9 odsto veći u\nZa firme koje su ostvarile pravo na odlaganje plaćanja dugovanih poreza i doprinosa u skladu sa Uredbom o ublažavanju posledica šteta izazvanih pandemijom, rok za uplatu treće rate ističe danas, saopštila je Poreska uprava. Firme koje dugove ne izmire na vreme, gube pravo na odlaganje plaćanja i celokupni preostali poreski dug im dospeva danom gubitka prava na odlaganje plaćanja, prenosi Tanjug. Poreski obveznici više informacija mogu da dobiju u kontakt-centru Poreske uprave na brojeve telefona 0700-700 007 i 011-33 10 111 ili na šalterima „Vaš poreznik” u 37 filijala u Srbiji.\n02.04.2021 u 12:07\nKisićeva negirala da je njen brat suvlasnik firme koja posluje sa EPS-om\nMinistarka za rad Darija Kisić Tepavčević demantovala je danas tvrdnje potpredsednice SSP-a Marinike Tepić koja je optužila EPS i direktora tog preduzeća Milorada Grčića da je sa njenim bratom Bojanom Kisićem sklopio ugovor u iznosu od oko tri miliona evra. Na pitanje Tanjuga da li su tačne tvrdnje Marinike Tepić da je njen brat suvlasnik firme koja je sklopila posao sa EPS-om u vrednosti od tri miliona evra, Kisić Tepavčević je rekla da je to neistina i da je njen brat samo zaposlen u toj firmi. „Moj brat nije ni vlasnik, niti suvlasnik, ni direktor, niti odgovorno lice ni u jednoj od firmi koje se spominju, on je jedan od zaposlenih, jedan od inženjera koji radi u firmi”, istakla je Kisić Tepavčević u Palati Srbija, gde je sa direktorom Nacionalne službe za zapošljavanje Zoranom\n13.03.2021 u 18:30\nFirma iz Paraćina plaća radnicima da se vakcinišu\nPARAĆIN – Firma „Ljuba Invest” iz Paraćina odlučila je da svakog zaposlenog koji se vakciniše od danas pa do 15. aprila protiv virusa korone, nagradi novčano. „Lica do 40 godina sa 6.000 a preko 40 godina sa 4.000 dinara”, stoji u odluci, uz napomenu da „naknadu daje poslodavac”, prenosi Tanjug. Odluka se, od strane poslodavca, donosi u cilju podsticanja zaposlenih za dobrovoljno vakcinisanje protiv kovida-19.\nVlada Srbije je na današnjoj sednici usvojila četiri programa finansijske podrške Ministarstva privrede malim i srednjim preduzećima za koje je izdvojeno dve milijarde dinara. Ministarka privrede Anđelka Atanasković za Tanjug objašnjava da je reč o programu za nabavku opreme, podsticanje preduzetništva kroz razvojne projekte, programa podrške za započinjane poslovanja i programa za mlade i žene preduzetnice, za koje se objavljivanje javnih poziva očekuje početkom februara. Prema njenim rečima, najviše novca, i to 1,55 milijardi dinara izdvojeno je za nabavku opreme, od čega bespovratni deo može činiti 25 odsto sredstava za ovu namenu, 70 odsto se dobija od banke ili lizing kuće, a pet odsto sredstava obezbeđuje sama firma, prenosi Tanjug. Javni poziv za partnerske banke i lizing


DW: Poruke uoči samita u Poznanju - put Zapadnog Balkana u EU i dalje trnovit - Politika - Dnevni list Danas\nPočetna » Politika » DW: Poruke uoči samita u Poznanju – put Zapadnog Balkana u EU i dalje trnovit\n0Piše: Beta 03. jula 2019. 15.31\nCilj procesa je da se Albanija, BiH, Crna Gora, Kosovo, Severna Makedonija i Srbija podrže na putu u Evropsku uniju.\nKako prenosi Dojče vele (Deutsche Welle), u video poruci uoči samita Merkel je navela da je taj put i dalje trnovit jer, iako je situacija danas mirna, „postoji niz napetosti koje se moraju prevazići, mnoštvo uslova mora još da se ispuni, kako bi sve zemlje Zapadnog Balkana ispunile sve pretpostavke za pristupanje EU“.\nNajbolji primer za prepreke je konflikt Srbije i Kosova, navodi DW i dodaje da ni takozvana inicijativa Merkel-Makron za sada nije mogla dati nove impulse dijalogu Beograda i Prištine koji je zapao u ćorsokak.\nDW podseća da je Samit u Parizu koji je bio planiran za 1. jul otkazan zbog nespremnosti Prištine da ukine stoprocentne namete na robu iz Srbije koje je Priština uvela kao reakciju na delimično uspešne diplomatske napore Beograda u sprečavanju članstva Kosova u međunarodnim organizacijama kao što je Interpol.\nTe napetosti ne ometaju samo statusne pregovore već i uvođenje zajedničkog ekonomskog prostora. Jedan ekonomski stručnjak Nemačke rekao je da je do novembra prošle godine saradnja trgovinskih komora Srbije i Kosova bila primer dobre saradnje mimo svih političkih prepreka, navodi DW.\nU Poznanju će zemlje članice EU kao što su Nemačka, Francuska, Austrija, Italija, Poljska, Bugarska pa i Grčka pokušati da podstaknu saradnju uprkos sukobima. Biće reč o zajedničkim infrastrukturnim projektima, naučnoj saradnji, uzajamnom priznanju diploma, razmeni mladih i olakšicama u trgovini, kao što je spajanje carinskih kontrola u samo jednu na graničnim prelazima.\nI druge teme kao što je bezbednost, jačanje građanskog društva, ili jačanje društvene pozicije romske manjine, biće prodiskutovane na različitim forumima.\nDW kao primere uspeha navodi smanjenje cena rominga od 1. jula i osnivanje Regionalne kancelarije za saradnju mladih (RYCO) u Tirani, ali i dodaje da su i dalje prisutni „brojni izazovi političke prirode“.\nDW podseća i da je nemačka kancelarka ocenila da primer okončanja spora oko imena Severne Makedonije uliva nadu.\n„Spor je trajao godinama i na osnovu političke hrabrosti severnomakedonskog premijera Zorana Zaeva i grčkog premijera Aleksisa Ciprasa, konflikt je uspešno okončan, pa se otvorila perspektiva za početak pristupnih pregovora i za učlanjenje u NATO. Takvi pozitivni primeri bi trebalo da nas ohrabre da rešavamo probleme u BiH ili između Srbije i Kosova“, rekla je.\nMeđutim, postoje eksperti koji smatraju da su za napredak potrebne nove elite. Švajcarski istoričar Oliver Jens Šmit je u razgovoru za DW kritikovao „stabilokratsku“ politiku EU u regionu, koja nevladinom sektoru poklanja malo pažnje i jedva da primećuje proteste protiv autokratskog načina vladavine u Albaniji, Crnoj Gori i Srbiji.\n„To se pretvorilo u fundamentalan problem politike Evropske unije na Balkanu, da je verodostojnost EU u očima mnogih građana pretrpela štetu“.\nOsim toga, dodaje DW, EU nije jednoglasna u pogledu Zapadnog Balkana.\nFrancuski predsednik Emanuel Makron neće doći u Poznanj, a nedavno je izjavio da će se založiti za to da ne bude proširenja Evropske unije pre njene unutrašnje reforme. Sa druge strane, dodaje DW, nemačka kancelarka Angela Merkel ne odustaje dokle god je na dužnosti. Šta će posle toga biti sa „Berlinskom inicijativom“ nije izvesno, procenjuju krugovi bliski nemačkoj vladi.\nSamit Zpadnog Balkana se ove godine održava u Poznanju pošto Poljska predsedava Berlinskom procesu. Uz zapadnobalkansku šestorku – Srbija, Crna Gora, Bosna i Hercegovina, Severna Makedonija, Kosovo i Albanija, na Samitu će učestvovati i partneri iz EU – Nemačka, Francuska, Italija, Austrija, Slovenija, Hrvatska, Grčka, Bugarska, Velika Britanija i domaćin Poljska.\nberlinski proces, samit


Gradonačelnik Beograda i članovi Nemačko-srpske privredne komore posadili 329 stabala Gradonačelnik Beograda i članovi Nemačko-srpske privredne komore posadili 329 stabala\nGradonačelnik Beograda prof. dr Zoran Radojičić i članovi Nemačko-srpske privredne komore posadili su danas 329 stabala na desnoj obali Save kod Beogradskog sajma u okviru akcije „Drvo za Beograd“\nAkcija “Drvo za Beograd“ pokrenuta na osnovu inicijativa Nemačke organizacije za međunarodnu saradnju i Grada Beograda, kada je zasadeno 163 stabla.\n“Zahvaljujući odzivu 37 komanija iz Nemačko-srpske privredne komore, danas smo zajedničkim snagama posadili 329 sadnica i ozelenili 10.000 kvadratnih metara površine kod Beogradskog sajma. U okviru današnje akcije posadili smo se najveći broj sadnica kroz izazov „Drvo za Beograd“. Zaključno sa ovom sadnjom posadili smo preko 1.800 stabala, a do kraja akcije nadam se da će preći broj od 2000” – rekao je gradonačelnik, dodavši da u Beogradu ima puno društveno-odgovornih kompanija za koje veruje da će se priključiti ovoj inicijativi.\n“Zamislite kakav bi efekat bio da svih ovih 150.000 registrovanih privrednika u Beogradu uključi u akciju. Kada bi svi od njih posadio po jedno drvo, značajno bi se uticali da Beograd ima bolji kvalitet vazduha i da postanje zeleniji i zdraviji grad” – istakao je Radojičić.\n“Ovi planovi se odnose na period za narednih deset godina, gde ćemo u svakoj godini realizovati više projekata. Samo za ozelenjavanje opredeljeno je milion evra za period od narednih 10 godina” – zaključio je gradonačelnik.\nUdo Ajhlinger, predsednik Nemačko-srpske privredne komore, precizirao je da su se kompanije rado odazvale inicijativi Grada Beograda, odnosno da je AHK Srbija motivisala 37 kompanija koje su donirale sredstva za nabavku sadnica.\n“Nadam se da ćemo na ovaj način doprineti boljoj klimi u Beogradu, ali i ukazati na značaj društveno odgovornog poslovanja, koje praktikujemo već duže vreme” – rekao je on.\n“Nemačka jeste bila i biće pouzdan partner Srbije. Dokaz za to jeste činjenica da su nemački investitori prisutni u Srbiji pune dve decenije, a trenutno ovde posluje blizu četiri stotine nemačkih kompanija koje zapošljavaju oko 67.000 ljudi”– zaključio je predsednik AHK Srbije Udo Ajhliner.\n“Ovo je samo simboličan početak daljih akcija, koje će se u narednom periodu planirati i realizovati. U fokusu će biti održivi razvoj, energetska efikasnost, mobilnost i uopšte poboljšanje kvaliteta života” – istakao je on, navodeći da će to biti još jedan motiv za druge nemačke kompanije da investiraju u Srbiju, naročito u inovativnim oblastima.\nAleter je tokom sastanka sa gradonačelnikom istakao da Beograd iz ugla nemačkih investitora svakako jeste investicioni centar jugoistočne Evrope.\n“Kada je reč o budućem razvoju grada, sa akcentom na njegov održivi razvoj svakako treba imati u vidu koncept “Pametnih gradova“, sa fokusom na unapređenje infrastrukture, digitalizacije, kao i na održivom privrednom rastu” – rekao je Aleter naglasivši da će AHK Srbija nastaviti da pažljivo prati trendove i potrebe privrede i društva u cilju poboljšanja celokupnog poslovnog ambijenta.


Predsednik opštine sa osnovcima u Malim Crljenima zasadio sadnice voća – Radio Galaxy – 89.3MHz\nPovodom aktuelne Dečije nedelje, opštinsko rukovodstvo na čelu sa predsednikom Bojanom Stevićem i članovima veća Radetom Mirkovićem i Nikolom Marinkovićem, posetili su izdvojeno odeljenje OŠ “Rudovci” u Malim Crljenima, kako bi zajedno sa učenicima te škole posadili stabla voća u školskom dvorištu.\nOva akcija ima za cilj da kod dece podigne svest o očuvanju prirode i podstakne na brigu o ekologiji. Predsednik opštine govorio je o značaju obeležavanja Dečije nedelje, poboljšanju uslova za život i razvoj dece, pogotovo na teritoriji GO Lazarevac.\n“Opština Lazarevac zaista dosta ulaže u naše najmlađe sugrađane, kako na polju obrazovanja tako i po pitanju infrastrukture. U dogovoru sa direktorom škole podstigli smo dogovor da za ove naše male drugare na proleće sledeće godine da ih obradujemo sportskim terenom, ali i da izgradimo jedan savremeni park, kakav imaju deca u ostalim delovima opštine, ali i Beograda”, rekao je Stević i dodao da su u planu dalja ulaganja u ovu mesnu zajednicu.\nOvim povodom direktor škole, Nebojša Delić, u svojoj izjavi za medije rekao je:\n“Danas smo imali čas ekologije, mogli ste da primetite da su naši đaci vrlo svesni kada je u pitanju održavanje dvorišta. Nastavićemo sa edukacijom i u drugim područnim i matičnim školama. Moram da naglasim da imamo izuzetnu saradnju sa opštinom, ali i sa JPKP Lazarevac koji deo organizacije.”\nU ovoj akciji zasadjeno je ukupno deset sadnica krušaka, jabuka i lešnika, a stabla su donacija JPKP-a Lazarevac.


06. Jun 2000 17:08 (GMT+01:00)\nItalijani prijatno iznenađeni nastupom ruskog predsednika\nPutin pokazao jednu novu Rusiju\nPredložio da Evropa, NATO i SAD stvore zajednički antibalistički sistem, a Amato pristao. Papa razočaran\nRIM (Tanjug) - Ruski predsednik Vladimir Putin je tokom prvog dana zvanične posete Italiji predstavio jednu potpuno novu Rusiju, zajednička je ocena italijanske štampe.\nIznenađenje - to je reč kojima se najčešće opisuju prekjučerašnji susreti ruskog predsednika s najvišim predstavnicima zvaničnog Rima, dok se u izveštajima o susretu s papom pominje i reč - razočaranje, jer nije obnovljen raniji poziv papi da poseti Rusiju.\nRuski predsednik u utorak je, drugog i poslednjeg dana radne posete Italiji, boravio u Milanu, gde se sreo s najznačajnijim italijanskim privrednicima. Osnovna tema razgovora bila su zajednička ulaganja i povećanje spoljnotrgovinske razmene, a potpisano je i više privrednih ugovora, čija ukupna vrednost nadmašuje milijarde lira.\nItalijanska štampa je puna tekstova u vezi s Putinovim boravkom u Italiji. "Moskva uputila izazov SAD " - naslov je rimskog dnevnika "Republika", povodom Putinovog predloga da Evropa, NATO i SAD pristupe realizaciji zajedničkog antibalističkog sistema. U nadnaslovu rimskog glasila navodi se odgovor premijera Amata na taj predlog: "Odlučićemo zajedno".\nMeđu najinteresantnijim su naslovi tekstova koji se tiču papinog dolaska u Moskvu: Putin nije pozvao papu ("Đornale"), Moskva daleko za papu ("Korijere dela sera"), Putin ne poziva papu Vojtilu u Moskvu ("Stampa"); Papa u Moskvi - Putinovo njet ("Republika").\nSastav ruske delegacije namučio Ćampijev protokol\nDelegacija koja prati ruskog predsednika Vladimira Putina u poseti Italiji broji 110 osoba, ali samo muškaraca, piše italijanska "Republika". Naglašavajući da su Putinovi prethodnici vodili ili žene, ili kćerke, dnevnik primećuje da te slike "treba staviti u arhivu" i da je "nova parola efikasnost". Suočen s takvom situacijom, čak je i italijanski predsednik Karlo Azeljo Ćampi izmenio protokol i organizovao večeru za 20 muškaraca, bez prisustva svoje supruge, navodi list. I jelovnik ruskog predsednika je bio još jedna razlika u odnosu na njegove prethodnike. Putin "jede samo zdravu hranu i s vremena na vreme sebi dozvoli jedva koje pivo". "Republika" otkriva da je na zvaničnoj večeri na jelovniku bila testenina sa sirom, riba, račići i malo alkohola.


Karavan sreće Fondacije "Novak Đoković" obradovao predškolce u Beloj Palanci, Pirotu i Dimitrovgradu | Pirot vesti\nPočetna/Gradska hronika/Karavan sreće Fondacije “Novak Đoković” obradovao predškolce u Beloj Palanci, Pirotu i Dimitrovgradu\nKaravan sreće Fondacije “Novak Đoković” obradovao predškolce u Beloj Palanci, Pirotu i Dimitrovgradu\nUoči predstojećih novogodišnjih i božićnih praznika Fondacija “Novak Đoković” pripremila je vredne poklone za decu predškolskog uzrasta čije su porodice u stanju socijalne potrebe. Naime, u 12 gradova u Srbiji podeliće ukupno 277 paketića mališanima. Karavan sreće Fondacije “Novak Đoković”, na veliku radost predškolaca, stigao je u Belu Palanku, Pirot i Dimitrovgrad.\nJelena Đoković, globalni direktor Fondacije “Novak Đoković”, kaže da svake godine sa svojim partnerima deli paketiće deci. Ovog puta, zbog epidemiološke situacije, izostala je uobičajena balska atmosfera, ali i druženje na trgovima sa decom ima svoju draž i idilu.\nDirektorka PU “Dragica Lalović” u Beloj Palanci, Jelena Živković, kaže da je ova poseta predstavnika Fondacije od velikog značaja za Ustanovu s obzirom da je ovo početak saradnje sa naznakama da se nastavi. Mališanima je podeljeno 16 paketića. Saradnju sa Fondacijom “Novak Đoković” uspostavila je i PU “Čika Jova Zmaj” iz Pirota. Direktorka, Olivera Vukovojac, takođe, očekuje nastavak saradnje i na nekim drugim projektima. Za decu čije su porodice korisnici socijalne pomoći obezbeđeno je 19 paketića. Karavan sreće stigao je i u Dimitrovgrad podelivši 21 paketić.\nfondacija novak đoković istaknuto karavan sreće novogodišnji paketići predškolska ustanova\nZahtevi radnika Aha Mure Prvi maj predati Fondu solidarnosti


Blic: Vlada Srbije daje oko 3,4 miliona eura za gradnju Srpske kuće u Podgorici\n"Premijer je ideju o objedinajvanju srpskih institucija na jednom mjestu prihvatio i novac je po hitnom postupku izdvojen iz budžeta, ali uz uslov da izgrađeni objekat bude u vlasništvu Srbije", navodi sagovornik "Blica"\n24.05.2017. 08:07h Ažurirano: 24.05.2017. 08:07h\nVlada Srbije izdvojiće iz budžetske rezerve oko 3,4 miliona eura za gradnju Srpske kuće u Podgorici, a u okviru tog objekta će biti institucije koje čuvaju srpsku kulturu i identitet.\nBeogradski list "Blic" navodi, pozivajući se na izvor iz Vlade Srbije, da je to rezultat dogovora premijera Aleksandra Vučića i lidera Nove srpske demokratije Andrije Mandića koji su ranije definisali strategiju zaštite srpskog nasljeđa i interesa u Crnoj Gori.\n"Premijer je ideju o objedinajvanju srpskih institucija na jednom mjestu prihvatio i novac je po hitnom postupku izdvojen iz budžeta, ali uz uslov da izgrađeni objekat bude u vlasništvu Srbije", navodi sagovornik "Blica".\nMandić je potvrdio da je obaviješten da je Vlada Srbije odobrila novac za izgradnju Sprske kuće.\n"Samo šest mjeseci od predloga koji sam predstavio Vučiću ideja je pretvorena u stvarnost", rekao je Mandić, navodeći da, za razliku od Vučića, Crna Gora to izbjegavala da učini.\n"Ovakav potez Srbije je za mene, ali i cijeli srpski narod u Crnoj Gori znak da nismo prepušteni sami sebi i da matica brine o nama", kazao je Mandić.\nMandić ističe da će sve institucije u buduće imati uslove za rad.\n"Riječ je prije svega o Matici srpskoj, Institutu za srpsku kulturu, Srpskom nacionalnom savjetu, Udruženju knjizevnika srpskog naroda. Tu će biti i srpska televizija, radio, novine, portali, Srpski kulturni centar i druge ustanove", rekao je Mandić.\nOn je najavio da će do Vidovdana (28. jun) cijeli projekat biti završen i predstavljen javnosti.\nSrpska kućaAleksandar VučićAndrija Mandić


Osnivači Milenijum tima podneli tužbu protiv izdavača portala InfoVranjske – Matrica slobode medija\nPosted on May 24, 2021 by Teodora\nVranje, 24.05.2021. –\nOsnivači i zastupnici “Milenijum tima” doo iz Beograda Ivan Bošnjak i Stojan Vujko podneli su privatnu tužbu protiv Tima za integracije kao izdavača portala InfoVranjske protiv glavnog i odgovornog urednika tog portala Saše Stojkovića, saopšteno je danas.\n„Nismo prekršili profesionalne standarde ni Etički kodeks, preneli smo verno šta je Jeremić rekao na konferenciji za novinare smatrajući da je u javnom interesu da objavimo stavove predsednika jedne od najvećih opozicionih stranaka. Ovu tužbu smatram dodatnim pritiskom na InfoVranjske“, rekao je za agenciju Beta glavni i odgovorni urednik InfoVranjskih.\n← Previous Previous post: BIRODI: REM da ispita je li izveštavanje Pinka povezano sa državnim podsticajima\nNext → Next post: Bodrožić: REM bi trebalo da bude brana lažima i govoru mržnje


Gde se upisuju učenici Privatne gimnazije “Antoni MP Barili” - Najuspešnija privatna gimnazija "Antoni MP Barili"\nAntoni MP Barili u emisiji “Svitanje”\nIntervju direktorke za Glas javnosti\nGde se upisuju učenici Privatne gimnazije “Antoni MP Barili”\nGde se upisuju ucenici gimnazije Antoni MP Barili\nOpšta gimnazija je smer koji učenike priprema kroz četvorogodišnje obrzovanje za odabir budućeg zanimanja. U opštoj gimnaziji zastupljeni su svi predmeti prirodnih i društvenih nauka, sa predmetima iz oblasti umetnosti. Tako da kroz izučavanje i rad sa profesorima učenici spoznaju svoje talente. Veoma je važno da se učeniku pomogne da kroz rad i pedagoški pristup sagleda svoje mogućnosti. Kada se to postigne učenici uspešno završavaju odabrane fakultete. Ono po čemu je naša škola poznata je da se naši učenici, zbog velikog broja časova engleskog jezika i bilingvalnog programa, uspešno upisuju i zavšavaju internacionalne fakultete, a zbog izuzetne pripreme iz predmeta prirodnih nauka, naši učenici postižu izuzetne rezultate na fakultetima prirodnih nauka, medicini, biologiji, itd.\nNina Babac, izvanredna učenica, koja je uz podršku i pripremu za prijemni ispit u školi, odlučila da konkuriše i upisala Medicinski fakultet, Univerziteta u Beogradu, program studija na engleskom jeziku. Rangirana je na 12. mestu na preliminarnoj listi za upis. Izuzetno smo ponosni na veliki uspeh naše Nine i želimo joj puno uspeha u daljem radu.\nMilica Milutinović, učenica sa izuzetnim talentom za prirodne nauke i naučnu aktivnost iz oblasti biologije i hemije, odabrala je i upisala Biološki fakultet, Univerziteta u Beogradu, na budžetu RS. Izuzetno smo ponosni na našu Milicu i želimo joj puno uspeha u daljem radu.\nMaša Bojić, učenica sa posebnim talentom za jezike i društvene nauke, odabrala je i upisala "UNIVERSITA CATTOLICA DEL SACRO CUORE" u Milanu, smer psihologija. Maša će ovaj program slušati na engleskom jeziku, što govori o izuzetnoj spremnosti naših učenika za studije u inostranstvu. Izuzetno smo ponosni na našu Mašu i želimo joj puno uspeha u daljem radu.\nMia Milošević, učenica sa izuzetnim interesovanjem za psihologiju i radu na sebi i drugima, odabrala je i upisala studije psihologije na Fakultetu za medije i komunikacije. Privukao ju je savremeni pristup u izučavanju psihologije kao nauke, u teoriji i praksi. Izuzetno smo ponosni na našu Miu, postigla je veliki uspeh i savladala sve prepreke, kako bi ostvarila svoj cilj, želimo joj puno uspeha u daljem radu.\nMarko Rakić, učenik sa posebnim iteresovanjem za pravo i društvene nauke, odabrao je i upisao Pravni Fakultet, Univerziteta u Beogradu. Marko je svoje interesovanje za pravo, pokazao na časovima Ustava i prava građana i sociologije, tako da je uz podršku i pripremu u školi, uspeo da ostvari svoj cilj i upiše Pravni fakultet. Našem Marku želimo puno uspeha u daljem radu.\nTamara Pejdić, učenica sa posebnim interesovanjem za matematiku, društvene nauke, ekonomiju, organizaciju, menadžment, konkurisala je i upisala Ekonomski fakultet, Univerziteta u Beogradu, na budžetu RS, a očekuje rezultate i Fakulteta organizacionih nauka. Učenica je posvećenim radom uspela da se pripremi za polaganje na dva fakulteta. Našoj Tamari želimo puno uspeha u daljem radu.\nRajko Marić, učenik sa izuzetnim interesovanjem i sposobnostima za računarstvo i informatiku, odabrao je i upisao Informacione tehnologije, na Univerzitetu Singidunum. Učenik je tokom školovanja pokazao interesovanje za izučavanje razvoja informacionih tehnologija, savremenih veb servisa, internet marketinga, savremenih menadžerskih pristupa u skladu sa brzim tehnološkim promenama u ovoj oblasti, tako da je uz podršku i pripremu u školi, odabrao i upisao baš smer za informacione tehnologije. Našem Rajku želimo puno uspeha u daljem radu.


Otvoren pogon za preradu drveta "Visa-prom" iz Kanjiže - Gradjevinarstvo.rs\nPredsednik Vlade AP Vojvodine dr Bojan Pajtić, pustio je u rad osavremenjenu fabriku za preradu drveta, u vlasništvu firme "Visa-prom" iz Kanjiže.\nOvom prilikom, dr Bojan Pajtić i pokrajinski sekretar za rad, zapošljavanje i ravnopravnost polova Miroslav Vasin potpisali su ugovore o subvencijama za otvaranje novih radnih mesta., saopšteno je na sajtu Vlade Vojvodine.\n- Svakoga dana traje borba za nova radna mesta, rekao je dr Bojan Pajtić i naglasio da je na mestu propale fabrike, nikla nova, u kojoj radi 63 ljudi i koja će dominantno izvoziti svoje proizvode. Pokrajinska Vlada ne samo da će finansirati ova radna mesta, već će preko JP "Vojvodina šuma" obezbeđivati sirovinu. Omogućeno je da u tehničkom smislu bude obezbeđeno i snabdevanje električnom energijom. I nadalje će se pratiti i podržavati svi ljudi i kolektivi koji razvijaju privredu, izvoze i otvaraju nova radna mesta - rekao je Pajtić.\nMiroslav Vasin je rekao da je planirano da do kraja godine u ovoj fabrici bude zaposleno oko 100 radnika, a danas se realizuje prva faza zapošljavanja 30 radnika, što znači da Pokrajinski sekretarijat za rad, zapošljavanje i ravnopravnost polova odobrava subvenciju od 130 hiljada dinara za 30 ljudi.


Košarkaši Zlatibora izgubili su od Slobode rezultatom 87:89 u utakmici 19. kola Košarkaške lige Srbije na domaćem terenu u Čajetini.\nČajetinski tim je doživeo peti poraz u prvenstvu, a drugi uzastopni i drugi na domaćem terenu iako je u prvom poluvremenu vodio sa 18 poena razlike. Ipak, Sloboda je u drugom poluvremenu napravila preokret iako zbog problema sa koronavirusom nije igrala od 24. januara i nekoliko igrača nije treniralo do ove utakmice.\nOdličan meč odigrao je Đorđe Pažin ubacivši 29 poena, od toga 21 u drugom poluvremenu, dobru podršku imao je od centra Dimitrija Nikolića koji je ubacio 18 poena, koji je kao i kapiten Stefan Simić (2p) imao koronavirus, dok su po 10 poena ubacili Aleksa Stepanović i Igor Čvorović.\nU ekipi Zlatibora koja je prvi put u sezoni doživela dva vezana poraza je 28 poena postigao Nemanja Protić, dok je 21 ubacio Stefan Mitrović. To nije bilo dovoljno za trijumf jer niko od saigrača nije bio poenterski dvocifren, a na ovom meču nije bilo najboljeg strelca Dušana Kutlešića koji bi trebalo od srede da počne sa trenizima. U prvom meču u Čajetini Amerikanac Brendon Mekoj je ubacio šest poena, od toga dva dobra zakucavanja, uz sedam skokova.\nZanimljivo da je Zlatibor takođe pobedio kao gostu Užicu u prvom delu sezone, a ovo je prva pobeda Užičana u komšijskom derbiju ove sezone pošto su izgubili i na ABA2 turniru.\nZlatibor posle 19 utakmica ima 14 pobeda i pet poraza i na trećem mestu ima dva trijumfa manje od Vojvodine, a dva više od Novog Pazara. U narednom kolu Čajetinci bi trebalo da dočekaju Metalac 15. februara.\nZlatibor – Sloboda 87:89 (28:18, 21:17, 22:31, 16:23)\nDvorana: Sportski centar Čajetina, sudije: Belošević, Pecelj, Matić.\nZlatibor: Protić 28 (5as), Čabrilo 6, Ostojić, Marjanović 2, Mitrović 21, Jeftić 9 (6sk), Riznić, Vorkapić 2, Papić 7, Mekoj 6 (7sk), Stanojević 6, Pavlović.\nSloboda: Tejić 3, Simić 2, Ilkić 9, Ćubić 2, Stepanović 10 (7sk), Aksentijević, Tadić 4, Nikolić 18, Ilić 2, Matović, Čvorović 10, Pažin 29 (4/5 za dva, 5/6 za tri).


Teheran odbacio 'neosnovane optužbe' Slovenije i sveta o stanju ljudskih prava u Iranu\nBeta 11. jula 2021. 17:45\nTeheran je danas osudio „neosnovane optužbe“ o stanju ljudskih prava u Iranu koje su izneli zapadni političari, medju koijma Janez Janša, premijer Slovenije koja predsedava EU.\nIranska opoziciona „Grupa Mudžahedini naroda“ (MEK), zabranjena u Iranu, u subtu je preko svog političkog krila – „Nacionalnog saveta iranskog otpora“ održala skup u Berlinu, na kojem su bili aktivisti iz njene baze u Albaniji, i političari iz SAD, Velike Britanije, Francuske, Slovenije i drugih zemalja.\nStotine ljudi okupile su se u Berlinu, a medju govornicima bili su bivši državni sekretar SAD Majk Pompeo, demokrata Dona Razil i američki senatori iz obe partije koji su hvaliili grupu MEK i njene ciljeve.\nZato je Ministarstvo spoljnih poslova Irana saopštilo da je pozvalo ambasadorku Slovenije u Teheranu, Kristinu Radej, da joj „oštro izrazi negodovanje“ zbog učešća Janše na opozicionom skupu u Berlinu.\nJanša je u poruci tom subotnjem skupu poručio da „narod Irana zaslužuje demokratiju, slobodu i poštovanje ljudskih prava i medjunarodna zajednica treba čvrsto da ga podrži“. Slovenački premijer je uz to zatražio odgovornost „iranskog režima za kršenja ljduskih prava“.\nJanša je rekao da podržava zahteve za pravdu porodica 30.000 političkih zatvorenika koji su stradali u masakru 1988. godine i pozvao UN da rasvetle ta masovna pogubljenja zatvorenika na kraju Iransko-iračkog rata 1980-1988, kada su borci MEK-a sa iračkog tla pokrenuli ofanzivu protiv Islamske Republike.\nJanša je ocenio da je važno da nvog iranskog predsednika Ebrahija Raisija, izabranog u junu, Amnesti internešenal osudi zbog zločina protiv čovečnosti izvršenh u tom masakru.\nKada je bio upitan o tom masakru 2018. i 2020. godine, koji predstavlja crnu mrlju u skorijoj iranskoj istoriji, Raisi, u to vreme pomoćnik javnog tužioca u Teheranu, negirao je da je u tome imao bilo kakvu ulogu. Raisi je medjutim odao počast poretku koji je uveo ajatolah Homeini, osnivač Islamske Republike.\nPo MEK-u, 30.000 zatvorenika, uglavnom povezanih s tim islamističko-marksističkim pokretom, pogubljeno je u toj čistki.


Počela sa radom Osnovna škola “Danilo Kiš” u naselju – Stepa\nU našem naselju, 1.septembra, svečano je otvorena Osnovna škola „Danilo Kiš“.\nU našem naselju, 1. septembra svečano je otvorena Osnovna škola „Danilo Kiš“. U izgradnju škole uloženo je 450 miliona dinara, a trenutno je u nju upisano 290 đaka, iako škola može da primi i upiše 720 učenika. Ovih dana pristižu i upisuju se novi đaci, jer pojedini roditelji nisu verovali da će radovi biti završeni u predviđenom roku, pa nisu rizikovali i unapred upisivali svoju decu. Nastava se održava u jednoj, prepodnevnoj smeni. Učenici koji su počeli osnovno obrazovanje u školama „Bora Stanković“, „Zmaj Jova Jovanović“ i „Đura Daničić“, a koji imaju prebivalište u naselju “Stepa Stepanović” i obližnjim naseljima, ovu školsku godinu su, na osnovu pismene saglasnosti roditelja, nastavili u novoj školi.\nPovršina škole je oko 6300 kvadratnih metara. Radna infrastruktura obuhvata 24 učionice opšte namene, 8 učionica specijalizovane namene (predviđene za tehničko, informatiku, muzičko, likovno, fiziku, hemiju , biologiju i geografiju), učionicu za nastavu izbornog predmeta (veronauka ili građansko vaspitanje), dve pripremne prostorije za učenike nižih razreda, fiskulturnu salu sa svlačionicama i sanitarnim blokom, kuhinju, trpezariju, administrativni blok. Po planu je predviđena i izgradnja terena za odbojku, košarku, rukomet, atletska staza i staza za skokove u dalj, kao i tereni sa tribinama, u zapadnom i središnjem delu kompleksa. Osim ovih prostorija, škola poseduje i biblioteku sa čitaonicom, medijateku, svečanu salu, višenamenski hol, zbornicu, kancelariju direktora i sekretara, kancelariju za računovodstvo, kancelarije za pedagoga i psihologa, izdvojene prostorije za lekara i logopeda, trpezariju, distributivnu kuhinju, magacin, kao i pomoćne tehničke prostorije.\nTravnate površine preseca popločana staza sa manjim segmentima za odmor. Vertikalana komunikacija je predviđena dvokrakim stepeništem i liftom.\nOvo je danas jedna od najmodernijih škola u gradu, koja sa svim pratećim objektima i infrastrukturom potpuno zadovoljava sve potrebe njenih polaznika.\nPrema informacijama koje smo dobili od predsednika Gradske opštine Voždovac, Aleksandra Savića, opštinska vlast uspela je da obezbedi rančeve i pernice za đake prvake. Građevinska dozvola za izgradnju škole izdata je 5. februara, radovi su počeli krajem februara i završeni su u predviđenom roku. Udarnički se radilo naročito poslednjih desetak dana, kada su radovi i čišćenje škole trajali sve do ranih jutarnjih sati. Nakon svečanog otvaranja, pošto su utihnuli i poslednji blicevi fotoaparata i isključile se sve kamere, radovi na spoljnom uređenju dvorišta i staza su nastavljeni, ali znatno sporije, sa nešto manje entuzijazma nego prethodnih dana. No, ipak verujemo da će deca u naselju uskoro imati kompletirane sve sadržaje. Investitor radova na izgradnji škole je grad Beograd, odnosno Sekretarijat za obrazovanje i dečiju zaštitu, a izvođač radova je građevinska firma „Graditelj-Beograd“.\nSvim našim mladim komšijama, učenicima ove škole, želimo uspešan početak školske godine i uspešan nastavak školovanja.\nŠkola u Stepi počinje sa radom 1. septembra (Foto-reportaža)


Monitoring izveštaj april - jun 2021: Nespretna digitalizacija, fišing i pritisci | SHARE FoundationSHARE Foundation\nNovi kvartalni monitoring izveštaj obuhvata stanje digitalnih prava i sloboda u Srbiji za period od aprila do kraja juna 2021. U ovom periodu naročito su se istakli problemi nespretno uvedene digitalizacije, prevare građana kroz fišing kampanje, kao i pritisci u vidu strateških tužbi protiv medija, pretnji, a u jednom slučaju čak i privođenja zbog tvita.\nOpasnosti nespretne digitalizacije\nU želji da se građanima omogući i olakša obavljanje administrativnih obaveza, digitalizacija javne uprave u Srbiji poslednjih godina postaje jedno od dostignuća kojima se država naročito hvali. Međutim, iskustvo je pokazalo da kada se digitalizacija sprovodi nespretno, odnosno bez uzimanja u obzir rizika po podatke građana i informacionu bezbednost sistema, šteta postaje evidentna a koristi nesigurne.\nPosle prošlogodišnjeg incidenta sa curenjem pristupnih kredencijala za Informacioni sistem Covid-19, najosetljiviju bazu podataka u državi u trenutku kada je pandemija korona virusa bila u jeku, stekao se utisak da se ovakvi incidenti uglavnom dešavaju zbog pojedinačnih propusta. Odgovornost gotovo po pravilu izostaje, a najveće žrtve nespretne digitalizacije su svaki put građani, koji ne samo što su žrtve kompromitacije podataka i informacionih sistema, već su takođe prinuđeni da refrešuju stranice, besomučno pokušavaju da se uloguju ili odustanu od “digitalizacije” i krenu po šalterima sa fasciklama i papirima.\nNajnoviji incident sa podacima o ličnosti pogodio je naročito ranjivu populaciju, maturante osnovnih škola. U prelasku na digitalno školstvo, kreiran je portal Moja srednja škola, sa ciljem da objedini sve informacije i postupke u vezi sa upisom u srednje škole u Srbiji. Sajt je najpre postao nedostupan u nedelju 27. juna usled preopterećenja, pa je rok za prigovore na rezultate završnih ispita morao da bude produžen. Onlajn zajednica je istražila malo dublje sajt radi mogućih uzroka nefunkcionalnosti i tada je otkriveno da se kroz kod moglo pristupiti imenima i prezimenima osnovaca, te nazivu osnovne škole koju su pohađali, njihovim ocenama u 6, 7. i 8. razredu i rezultatima završnog ispita. U slučaju da neko dođe na ideju da neovlašćeno formira bazu sa svim ovim podacima, mogao bi da profiliše čitavu jednu generaciju, recimo prilikom konkurisanja za poslove u budućnosti. Još jednom se pokazalo da su bezbednost podataka i integritet državnih informacionih sistema naknadna misao, koja postaje aktuelna tek kada se dogode incidenti.\nNa sajtu Kancelarije Vlade Srbije za informacione tehnologije i elektronsku upravu početkom juna je objavljeno saopštenje o “Pametnoj Srbiji”, novoj državnoj platformi za masovnu obradu podataka, donošenje odluka i osmišljavanje strategija. Ono što je naročito zanimljivo jeste da najava nije bila previše propraćena u javnosti, iako je reč o potencijalno veoma osetljivom sistemu koji može da sadrži razne zbirke podataka o građanima koje država može da prikupi. “Cilj je integrisati sve višestruke tokove informacija iz različitih organa javne uprave na lokalnom i državnom nivou”, navodi se u saopštenju.\n“Pametna Srbija” će koristiti tehnologije kompanije Majkrosoft i nalaziće se u Državnom data centru u Kragujevcu, što ponovo podstiče na razmišljanje o rizicima u vezi sa centralizacijom podataka koje država ima o građanima, kako ti podaci mogu da se koriste i šta sve može da pođe naopako ako dođe do bezbednosnih propusta.\nKategorija narušavanja informacione bezbednosti broji nekoliko slučajeva i to iz potkategorije računarskih prevara. Javnost je krajem maja saznala za šemu izdavanja lažnih potvrda o negativnom rezultatu PCR testiranja na prisustvo korona virusa. Novinari N1 su stupili u kontakt sa osobom koja je navodno mogla da im “završi” negativan test. Ubrzo su dobili odgovor da pošalju ime, prezime, JMBG i datum za koji je potreban test i uplate 4000 dinara na račun fizičkog lica. Vladina Kancelarija za informacione tehnologije i elektronsku upravu (ITE) ubrzo je potvrdila da su potvrde dobijene na taj način lako proverivi falsifikati. Samo nekoliko dana nakon otkrivene prevare, uhapšen je muškarac osumnjičen da je izdavao lažne potvrde o PCR testiranju i registrovao lažne domene servisa eUprava i Republičkog fonda za zdravstveno osiguranje.\nGrađani su se kao mete računarskih prevara našli kada su dobili lažne mejlove od Pošte Srbije, u kojima se navodi da je nastao zastoj u isporuci paketa zbog neplaćene carine, te je poslat link do stranice na kojoj je trebalo uneti podatke sa platne kartice radi plaćanja lažne carine, sa ciljem krađe finansijskih informacija od građana. Fišing kampanja iznude usmerena na korisnike u Srbiji desila se i kada je građanima na lošem srpskom stigao mejl u kome napadač tvrdi da je dobio pristup uređaju primaoca poruke i kamerom snimio intiman video te osobe. Napadač je zatim tražio novčanu naknadu u bitkoinima da ne objavi video. Rajfajzen banka takođe je upozorila svoje klijente u Srbiji na prevaru mejlovima koji navodno dolaze sa adrese podrške banke. U lažnom mejlu zatraženo je da korisnici ažuriraju njihove podatke u bankarskom sistemu zbog “neobičnih aktivnosti” na njihovom računu.\nPored prevara mejlovima, građani su targetirani i SMS porukama, u kojima su dobijali linkove ka navodno “najboljem porno sadržaju u regionu”. Ovakve poruke se tipično koriste za prevare i naplaćivanje dodatnih usluga koje korisnici nisu tražili. Još jedan slučaj kompjuterske prevare, zajedno sa nedozvoljenom obradom podataka o ličnosti, jeste i slučaj zloupotrebe podataka bivšeg ministra na Fejsbuku. Naime, lažni Fejsbuk nalozi kreirani sa fotografijom bivšeg ministra odbrane Srbije Dragana Šutanovca su korišćeni za takozvane “romansa prevare”, u kojima su žene navođene na onlajn veze radi iskorišćavanja.\nSuspendovanje stranica, neproverene informacije i širenje zavera\nKada je reč o manipulacijama u digitalnom okruženju, zapažena su četiri slučaja iz te kategorije, od čega su se dva slučaja ticala suspendovanja stranica na društvenim mrežama, a nakon organizovanog prijavljivanja. Tako je Jutjub kanal Danas konferens centra, koji vodi novinar Željko Pantić, suspendovan nakon neosnovanih prijava za kršenje autorskih prava koje je podnela Arena sport, sportska TV mreža u okviru grupe Telekoma Srbija. Pantić je poznat po kritici predsednika Srbije Aleksandra Vučića i vladajuće stranke. Još jednom kritičaru vlasti, karikaturisti Dušanu Petričiću, Fejsbuk je nakon prijavljivanja nepovratno ukinuo stranicu “Karikature Dušana Petričića”. Iako je stranica i dalje vidljiva na toj mreži, Petričić je naveo da ni on ni njegova saradnica više ne mogu da joj pristupe.\nDva slučaja koji spadaju u potkategoriju drugih manipulacija ticala su se prenošenja satire kao vesti u mnogim onlajn medijima i teorija zavere. Brojni mediji u Srbiji preneli su kao vest tekst o navodnom lažnom svešteniku koji je varao ljude širom Bosne, a izvor informacije bila je Bijeljina njuz, satirični portal. Pored ovog, u spomenutu potkategoriju spada i slučaj širenja zavera o COVID-19 vakcini. Naime, bivša ministarka zdravlja Nada Kostić je na Fejsbuku objavila teoriju zavere o COVID-19 vakcini proizvođača Fajzer-Biontek, tvrdeći da je u pitanju “vojno oružje”.\nKonstantne pretnje novinarima i pritsci na medije\nNajčešće zabeležena kategorija povreda u monitoringu, pritisci zbog izražavanja i aktivnosti na internetu, uglavnom se ticala pretnji i pritisaka na novinare i redakcije. Tako su pojedinim novinarima upućivane pretnje smrću na Instagramu, pretnje na Fejsbuk postovima, kao i brojne uvrede i pretnje putem društvenih mreža.\nJedan oblik pritiska zbog objavljivanja informacija, primećen i u prethodnom periodu monitoringa, jesu tužbe upućene medijima. Ono što je tipično za ove tužbe jeste da su strateški podnete da zastraše medije i druge aktere koji deluju u javnom interesu da odustanu od izveštavanja o nekom problemu ili angažmana po nekom društvenom pitanju i u svetu su poznate kao SLAPP tužbe. Privatna kompanija Milenijum tim tužila je nekoliko medija, uključujući Jugpress, Info Vranjske, N1 i Nova.rs, nakon što su preneli izjave sa dve konferencije za medije opozicione Narodne partije održane u februaru. Milenijum tim u svakoj od tužbi traži naknadu štete od po 100.000 evra za povredu ugleda.\nPredstavnici još jedne privatne kompanije, tj. Niveus tima, podneli su dve tužbe protiv portala Vojvođanski istraživačko-analitički centar (VOICE) u kojima se traži naknada štete u iznosu od po milion dinara. Tužbe su usledile nakon izveštavanja VOICE o ugovorima o uslugama socijalne zaštite koji su dodeljeni Niveus timu preko javnih nabavki. Portal KRIK takođe je bio meta tužbe, u ovom slučaju u iznosu od pola miliona dinara, koju je protiv portala podneo Bratislav Gašić, direktor Bezbednosno-informativne agencije (BIA) i visoko rangirani član vladajuće SNS. Tužba je usledila nakon što je KRIK nedavno objavio izveštaj sa suđenja na kome su navodi da je Gašić povezan sa kriminalnim licima.\nJoš jedna vrsta pritiska jeste i slučaj bivšeg političara Zorana Čička, koji je bio saslušan u policiji u vezi sa tvitom koji je objavio povodom skorašnjih izbora za mesne zajednice u Novom Sadu i ulozi SNS-a. Čičak je zbog tvita u pritvoru zadržan 17 sati, nakon što su pripadnici Službe za borbu protiv organizovanog kriminala došli na njegovu kućnu adresu i odveli ga na saslušanje.\nSHARE Fondacija zabeležila je ukupno 22 povrede digitalnih prava za tromesečni period, od početka aprila do kraja juna 2021. godine. U aprilu je zabeleženo 9 slučajeva, u junu za jedan manje, a u maju 5 slučajeva povreda prava. Najučestaliji su bili pritisci zbog izražavanja i aktivnosti na internetu, u 15 slučajeva, dok je narušavanje informacione bezbednosti zabeleženo 6 puta, manipulacije i propaganda u digitalnom okruženju dogodile su se 4 puta, a kategorija povreda informacione privatnosti i zaštite podataka o ličnosti 3 puta.\nGrađani su bili najčešća meta napada, ali su i najčešće kršili digitalna prava – u oba slučaja po 9 puta. Novinari su bili žrtve napada 5, a javne ličnosti 4 puta. Pored građana, napadači su u najvećem broju slučajeva ostali nepoznati, 5 puta.


Izjava - Blic Online\nMilanović o Dodikovoj inicijativi: "Tumačim je, nećete verovati, dobronamerno"\nPredsednik Zoran Milanović izjavio je danas u Splitu da smatra dobronamernom inicijativu srpskog člana Predsedništva Milorada Dodika da o budućnosti BiH treba da razgovaraju zvaničnici Turske, Srbije i Hrvatske.\nPremijerova izjava HIT NA INTERNETU: I Nešić, po ugledu na Viškovića, poslao dve poruke (FOTO)\nIzjava predsednika Vlade RS, Radovana Viškovića, za kratko vreme je postala hit.\nBilčik pozdravio pridruživanje Srbije izjavi o Avganistanu\nIzvestilac Evropskog parlamenta za Srbiju Vladimir Bilčik pozdravio je danas pridruživanje Srbije zajedničkoj izjavi o Avganistanu, koju su potpisali SAD, države članice Evropske unije, kao i više od 110 država ukupno, uključujući zemlje u regionu Zapadnog Balkana.\nPredsednik Zoran Milanović izjavio je da se u jasenovačkom logoru dogodio genocid, pre svega prema Jevrejima, a kasnije prema Srbima isključivo iz Potkozarja.\n"LIDERI SE OBAVEZALI" Iz Delegacije EU poručili da je ova godina jedinstvena prilika da BiH napreduje sa reformama\nOva godina, u kojoj se ne održavaju izbori, pruža jedinstvenu priliku BiH da napreduje sa reformama koje su jasno utvrđene u 14 ključnih prioriteta iz Mišljenja Evropske komisije o zahtevu BiH za članstvo u EU.\nParlamentarni forum za evropske integracije Bosne i Hercegovine, čiji domaćin je danas bila Narodna skupština Republike Srpske, usvojio je Zajedničku izjavu kojom je pozvao na intenziviranje aktivnosti nadležnih institucija u BiH.\nAmbsador Srbije hitno pozvan u ministarstvo spoljnih poslova Bugarske zbog izjave profesora sa FPN-a\nAmbasador Srbije u Sofiji Željko Jović pozvan je danas na hitan sastanak sa direktorom Direktorata za Jugoistočnu Evropu pri Ministarstvu spoljnih poslova Bugarske Dejanom Katračevom, piše agencija BTA.\n"NISAM PREDMET ISTRAGE" Crnadak istakao da je išao u Graničnu policiju BiH da pomogne koliko može\nIgor Crnadak, bivši ministar spoljnih poslova BiH danas je saslušan u Graničnoj policiji na okolnosti saznanja izdavanja neleganih viza Pakistancima, u Ambasadi BiH u Islamabadu, a o čemu istragu vodi Tužilaštvo BiH.\nBivši potpredsednik Sjedinjenih Američkih Država Džozef Bajden poručio je Afroamerikancima da "nisu crni" ako na predsedničkim izborima u novembru glasaju za predsednika Donalda Trampa, što je izazvalo kritike da se odnosi sa nepoštovanjem prema glasačima koji bi mogli da presude o tome ko ulazi u Belu kuću.\nZlatibor Lončar, aktuelni ministar zdravlja u Vladi Ane Brnabić, izjavio je juče gostujući na O2 televiziji da "gleda da nema" Crnogoraca u njegovom resoru, a zatim je apelovao na pripadnike ove nacionalne manjine da "nauče srpski".\nBrat i snaja Zorana Marjanovića, optuženog za ubistvo supruge Jelene Marjanović, na suđenju rekli su da se on jutro nakon njenog nestanka spuštao u šipražje do kanala i da je odatle blato na pantalonama.\nFrancuska ambasadorka u Bugarskoj: Makronove reči izvađene iz konteksta\nFrancuska ambasadorka u Bugarskoj Florens Robin prenela je zvaničnicima te zemlje da su reči francuskog predsednika Emanuela Makrona bile pogrešno prenete i izvađene iz konteksta u intervjuu desničarskom listu "Aktuelne vrednosti", koji je preneo da je Makron rekao "da više voli ilegalne migrante iz Gvineje i Obale Slonovače nego bande iz Ukrajine i Bugarske".


Obnovljen most u Krupnju – PodrinjeINFO\n1788 Views October 21, 2016 No Comments\tPodrinje PodrinjeINFO\nNa reci Likodri u Krupnju otvoren je most koji je porušen za vreme majskih poplava 2014. godine. Novac za izgradnju donirao je Kuvajt, odnosno Društo Crvenog polumeseca, koje je obezbedilo 229 hiljada evra. Most prijateljstva Srbije i Kuvajta, kako će se ubuduće zvati, povezivaće 4 okolna sela sa opštinom Krupanj. Krupanj je jedna od opština u Srbiji koja je za vreme poplava pretrpela najviše štete koja se procenjuje na blizu 13 miliona evra.\nMost je dugačak 37, a širok oko 8 metara. Radovi na njegovoj izgradnji počeli su u martu ove godine. Most prijateljstva Srbije i Kuvajta jedan je od četiri mosta na ovoj reci koji su porušeni za vreme majskih poplava. Dobra je vest je da su sada sva četiri ponovo izgrađena. Izgradnja ovog, i još dva mosta finasirana je preko Kancelarije za upravljanje javnim ulaganjima, a jedan iz fondova UNDP-a.\nNa svečanom otvaranju prisustvovali su ambasador Kuvajta Jusuf Abdulsamad, predstavnici organizacije Crveni mesec, direktor Kancelarije za upravljanje javnim ulaganjima Marko Blagojević i predstavnici lokalne samourpave.\nLoznica i Bijelo Polje počeli kulturnu saradnju


'Ova sedmica ključna - ne treba govoriti dok ne vidimo beli dim'\nIzvor: B92, 19.Dec.2019, 16:49\n"Ova sedmica ključna - ne treba govoriti dok ne vidimo beli dim"\nPriština -- Nemački poslanici Peter Baer i Kristijan Šmit su u Prištini rekli da je ova sedmica ključna za stvaranje nove kosovske vlade.\nTokom posete Kosovu oni su se susreli sa liderom Pokreta Samoopredeljenje (PS), Aljbinom Kurtijem, predsednikom i potpredsednicom Demokratskog saveza Kosova (DSK), Isom Mustafom i Vjosom Osmani.\n"Izuzetno nam je u interesu da jasno stavimo do znanja da su razvoj Kosova i evropska perspektiva Kosova važni. Zato i dolazim u ime >> Pročitaj celu vest na sajtu B92 << EPP-a, čak i na zahtev Donalda Tuska. Takođe ću obavestiti i (kancelarku Angelu) Merkel o dešavanjima jer ju je zanimalo šta se dešava", rekao je Šmit.\nOn je istakao da nisu došli na Kosovo da pregovaraju o sledećoj koaliciji.\nOcenio je da ne vide put Kosova ka EU lakim ako se govori o razmeni teritorija, dok se, kada se govori o integracijama, Kosovo i Albanija tretiraju odvojeno.\n"Za koalicije važi zlatno pravilo koje vas novinare može razočarati. Ako su razgovori o koalicijama u toku, pravilo je telefon, a ne mikrofon. Ne treba govoriti dok ne vidimo beli dim", rekao je Šmit i podsetio da ih je Helmut Kol naučio da u politici treba imati poverenja i odgovornosti.\nPeter Baer je rekao da svi političari znaju važnost odgovornosti koju imaju za uspostavljanje stabilne vlade nakon izbora.\n"Isteklo je vreme, pa su potrebni uspešni pregovori. Ne želimo da se mešamo, to nije u našem mandatu, ali došli smo da čujemo i ostavimo neke poruke. Pregovori o koaliciji ne bi trebalo da se gube zbog tehničkih detalja. Osećali smo da postoji politička volja da se formira vlada u korist građana. Ako postoji obostrano poverenje, niko ne bi trebalo da pokuša da oslabi drugog, treba imati profesionalni pristup", zaključio je Baer.\nBlic: "VREME JE ISTEKLO, OČEKUJEMO USPEH" Prištinski mediji: Nemačka želi da vidi novu vladu, Merkel zainteresovana za situaciju na Kosovu\nRadio Slobodna Evropa: Nemacki poslanici: Vreme je za izbor Vlade Kosova a ne predsednika


Palmer pohvalio i čestitao Dodiku na skidanju ploče sa imenom Radovana Karadžića na Palama - Leutar.net\nPalmer pohvalio i čestitao Dodiku na skidanju ploče sa imenom Radovana Karadžića na Palama\n24. februara 2021. LEUTAR Heklanje u mozak, Magazin 0\n„Prije svega, dozvolite mi da pohvalim i čestitam Miloradu Dodiku na odluci da ukloni ime Radovana Karadžića sa studentskog doma na Palama. Mislim da je to pozitivan signal, da je to važan korak. Mislim da je to bio čin državništva i nešto što itekako pozdravljamo“, kazao je Palmer u intervjuu Glasu Amerike.\nSpecijalni predstavnik za Zapadni Balkan Metju Palmer pohvalio je i čestitao Miloradu Dodiku na skidanju ploče Radovana Karadžića na Palama.\nGovoreći o stanju u regionu i povezivanja pitanja BiH i odnosa Kosova i Srbije, Palmer je rekao da Amerika to posmatra odvojeno.\n„Postoji dinamika specifična za napore na normalizaciji između Kosova i Srbije, ona je važna i Sjedinjene Države u nju ulažu znatan napor, energiju i politički kapital. U potpunosti podržavamo proces dijaloga koji vodi EU i rad Miroslava Lajčaka kao posebnog predstavnika EU“, kazao je Palmer.\nOn dalje navodi da bi željeli da vide napredak u BiH na reformskom planu, ali, kako je kazao, ne povlačimo nikakvu vezu između procesa dijaloga Beograda i Prištine i onoga što se događa u BiH.\n„Kada to kažem, mislim da je svima jasno da su dobre stvari na Balkanu proizvodile pozitivne posljedice na drugim mjestima na Balkanu. Ako može doći do pomirenja i normalizacije između Srbije i Kosova, rekao bih da je to dobro za sve u regionu, uključujući i BiH. Ako BiH može uvesti reforme potrebne za napredak na evropskom putu, mislim da je to dobro za njene susjede. Mislim da je to dobro za Crnu Goru, za Srbiju. To je dobro za Hrvatsku, dobro za čitav region“, kazao je Palmer.


“Ja kažem, ostajem u Srbiji” – Od skole do posla\n“Ja kažem, ostajem u Srbiji”\n„Ja kažem, ostajem u Srbiji“, naziv je konferencije koja se održava u utorak, 24. oktobra 2017. godine, u velikoj sali Oficirskog doma u Nišu. Domaćini ovog događaja su Savet za pisanje projekata i Savet za humanitarne aktivnosti pri Kancelariji za mlade Grada Niša.\nCilj ove konferencije je promocija mladih ljudi – talenata, naučnika/ca i preduzetnika/ca koji su se odlučili da ostanu u svojoj zemlji, da se u njoj školuju i grade svoju karijeru. Na ideju da naprave ovakav događaj došli su sami mladi, podstaknuti činjenicom da dosta mladih odlazi ili želi da napusti zemlju, ali i primerima uspešnih koji su, uprkos mogućnostima za odlazak, ostali u Srbiji. Naime, reč je o Kristini Petrović, koordinatorki Saveta za pisanje projekata, i Jovanu Miliću, koordinatoru Saveta za humanitarne aktivnosti.\nI ne samo da ovaj događaj predstavlja priliku za afirmaciju uspešnih mladih ljudi koji su odabrali opciju ostanka, već ima i za cilj da inspiriše i motiviše one mlade koji razmišljaju o suprotnom izboru. U žiži konferencije naći će se dva panela: Mladi talenti kažu: „Mi ostajemo u Srbiji“ i Preduzetništvo mladih. U okviru prvog panela, o svojim razlozima koji su ih nagnali da se zadrže u Srbiji, ali i kako vide zbog čega je dobro otići iz zemlje, govoriće šestoro mladih. Drugi panel je namenjen učeničkom preduzetništvu, te diskusiji o značaju i mogućnostima koje bavljenje preduzetništvom pruža. U ovom panelu, pored učenika/ca i nastavnika/ca, predstavnika/ca nevladinog sektora i lokalne samouprave, učestvovaće i predstavnik/ca Nemačke organizacije za međunarodnu saradnju – GIZ.\nOsim panela, na konferenciji će biti prezentovane dve studije slučaja. Takođe, konferenciju će zaokružiti sajam učeničkih kompanija i omladinskih organizacija.\nViše o ovom događaju možete da pročitate ovde.


Vukić: ASK pokušava da deklarativno djeluje prema EU – Borba\nVukić: ASK pokušava da deklarativno djeluje prema EU\nAgencija za sprečavanje korupcije ponovo pokušava da deklarativno djeluje prema EU, pokrećući prekršajni postupak protiv Demokratske partije socijalista a ujedno umanjujući obavezu vladajućoj partiji da umjesto 97.500 evra, u budžet vrate 47.500, saopštio je Dragan Vukić, sekretar Izvršnog odbora SNP-a.\n“Na taj način, ASK dokazuje svoju lojalnost vlasti a zamagljuje oči Evropskoj komisiji, kako ne bi bili uzaludni njihovi izvještaji koji se ponavljaju iz godine u godinu sa nedovoljnim napretkom i izostajanjem konkretnih rezultata u borbi protiv korupcije”, ocijenio je Vukić.\nKako tvrdi ASK se probudila iz zimskog sna i počela da demonstrira zainteresovanost za sopstveni posao, ali opet se stavljajući u zaštitu vladajuće partije i njene elite.\n“Umjesto da donese mjere o djelimičnom i potpunom gubitku prava na budžetska sredstva vladajućoj partiji, a sve to do donošenja pravosnažne odluke u prekršajnom postupku, ova zarobljena institucija fingira svoje postojanje”, saopštio je Vukić.\nKako je zaključio da je u pitanju neka druga zemlja, vlast ili narod ovako nešto se ne bi moglo dogoditi, a ako bi se i desilo ne bi trebalo održavati proteste i buniti se jer bi svi “kolektivno podnijeli ostavke, vratili oteto i izvinili se dubokim naklonom svom narodu”.\nVeća potrošnja struje u januaru, prosječan račun 46 evra\nOdgovor Radenku Radojičiću: Kume, i ti ćeš ovo da radiš, samo sjutra!


INSTITUCIONALNA EFIKASNOST PARLAMENTA SRBIJE (2008-2020)\nPrimenom neo-institucionalnog normativno-empirijskog pristupa i kriterijuma Interparlamentarne unije za ocenu demokratičnosti parlamenta, četiri saziva Skupštine Srbije (VIII-XI) analizirana su u skladu sa pet indikatora: reprezentativnost, transparentnost, pristupačnost, odgovornost i efikasnost, da bi se dobio odgovor na pitanje u kolikoj meri je Skupština Srbije u periodu 2008-2020. bila institucionalno efikasna, naročito u vršenju zakonodavno-kontrolne nadležnosti. Analiza je pokazala da je tokom ovog perioda institucionalna efikasnost Skupštine Srbije varirala, i da su pozitivne tendencije, pokrenute tokom VIII i IX saziva (u periodu 2008-2014) zaustavljene ili derogirane i postepeno dovele do institucionalne krize, koja je kulminirala u XI sazivu (2016-2020) kada dolazi do sloma političkog modus operandi parlamenta na relaciji vladajuća većina - opoziciona manjina. Konačan ishod ove političke i institucionalne krize se očituje u fenomenu delegitimizacije i deparlamentarizaciji Skupštine Srbije.\nPOLITIČKE STRANKE I SRPSKI NACIONALNI INTERES\nAnaliza je usmerena na proces redefinicije koncepta "srpskog nacionalnog interesa" koji političke i intelektualne elite u savremenoj Srbiji nastoje da utemelje na tri ključna stuba: istorijskim, tradicionalnim interesima srpskog naroda, poukama sloma jugoslovenske državne zajednice i etničkim sukobima tokom devedesetih godina i novonastalom geopolitičkom okruženju na Balkanu i Evropi na pragu XXI veka. Premda su programi najrelevantnijih političkih partija u Srbiji još uvek utemeljeni na memorandumskoj matrici o bezdržavnosti i obespravljenosti Srbije, preovlađujući koncept srpskog nacionalnog interesa u savremenosti sve više gubi nacionalistički, i zadobija prodemokratski predznak.\nTRANSFORMACIJA EKONOMSKOG I POLITIČKOG KAPITALA ELITA U POST-KOMUNIZMU\nRad je usmeren na identifikaciju trendova u genezi post-komunističkih elita i njihove kontekstualne, sistemske eksplikacije. Analiza je utemeljena na konceptima francuskog sociologa Pjera Burdijea konceptima „polja“ i „kapitala“ koji su naročito pogodni za analizu transformacije elita. Burdije naglašava da su pozicije aktera unutar polja objektivno definisane njihovim rangom u strukturi (re)distribucije moći ili kapitala (ekonomskog, političkog, socijalnog i kulturnog) koji su konvertibilni jedan u drugi. Izložene su tri glavne teorije o procesu transformacije elita u regionu Centralno-Istočne Evrope: teorija reprodukcije elita, teorija cirkulacije elita, te teorija klasne reprodukcije elita. Autorka zapaža da se formirala nova politička klasa post-komunizma, ideološki heterogena, ali socijalno-klasno homogena, koja, uprkos tome što deklarativno zagovara demokratiju, teži hegemoniji. Ovaj hegemonistički blok moći sastoji se od bivših komunističkih tehnokrata, nove post-komunističke politokratije i intelektualne elite koja je kreator javnog mnenja. Mehanizam vladanja ovog heterogenog bloka moći je „menadžerizam“ koji je postao ideologija nove post-komunističke elite.\nNa osnovu izloženih odlomaka iz programa političkih stranaka posvećenih slobodi može se zaključiti da su nakon gotovo dve decenije partijskog pluralizma sve relevantne stranke u Srbiji SPS, SpO, DS, DSS, G17 Plus, u preovlađujućoj meri konačno i SRS, normativne koncepte slobode utemeljile u liberalnoj matrici. Ipak, definicija slobode je u partijskim programima rudimentarna i nije razvijena u punom varijetetu liberalne misli. U partijskim programima koncept slobode se prvenstveno vezuje za ideju građina kao autonomnog pojedinca, koji slobodu koristi u cilju postizanja samoostvarenja. Dakle, partije u svojim programima naglašavaju pozitivni koncept slobode (pre svih SPS, kao i G17 Plus), dok je negativni koncept slobode insistiranje na odsustvu spoljašnjih ograničenja u drugom planu. Partije stavljaju težište na korektivni princip ograničenje slobode slobodom drugoga, koji je ugrađen u programe četiri stranke: SPS, SPO, DS i G17 Plus, u eksplicitnom normativnom značenju koji je formulisao Džon Stjuart Mil. Primetno je da se u partijskim programima slobodan građanin još uvek nalazi u njegovom prvobitnom statusu naturalis prirodnom stanju slobode u kojemu je on još uvek individualizirano biće, a ne aktivni građanin koji svoju slobodu koristi da bi dostigao pun građanski status status civilis. Ipak, G17 Plus i SPO čine korak dalje u odnosu na druge stranke u tom pravcu u svojim programima izlažu jednu komunitarnu koncepciju koja pored prava na slobodu naglašava i element odgovornosti prema široj zajednici. Istovremeno, SPO je, uz SRS, i zloupotrebila ovaj svoj deklarativni princip sloboda izražavanja mišljenja se u prvobitnim programima ove dve stranke degenerisala u propagiranje govora mržnje prema pripadnicima nacionalnih manjina. Ipak, i ove su dve stranke u potonjim programima napravile normativni preskok u liberalno polje ljudskih prava i sloboda. Dakle, među relevantnim partijama u Srbiji je uspostavljen liberalni konsenzus neliberalni normativni postulati nisu više prihvatljivi kao legitimni.\nKONCEPTI PRIVATIZACIJE U PROGRAMIMA POLITIČKIH PARTIJA U PRVOJ DECENIJI TRANZICIJE U SRBIJI\nAnaliza programa relevantnih političkih partija u Srbiji (SPS, DS, SPO, SRS i DSS), u periodu 1990-2001. je pokazala da nijedna od partija nije prezentovala normativno “čistu” ekonomsku matricu, već je svaka od njih pribegla eklekticizmu u genezi njihovih programa uočljiva je kombinacija elemenata različitih škola mišljenja ekonomista. Premda se sve relevantne partije zalažu za restituciju privatne svojine, liberalizaciju tržišta, otpočinjanje procesa privatizacije i redefinisanje uloge države u ekonomiji, njihovi su modeli ekonomske politike različiti: SPS još uvek zagovara model “tržišnog socijalizma”, SPO je autentičan zagovornik nativističkog ruralnog tradicionalizma, dok se DSS zalaže za zapadnoevropski socijaldemokratski model “socijalno-tržišne ekonomije”. SRS kombinuje ideje klasičnog, Kejnzovog i (neo)liberalizma i naposletku će DS od ideje “narodnog kapitalizma” (Volkskapitalismus) razviti varijantu neoliberalnog “istočnoevropskog tačerizma”.\nIDEOLOŠKO PROFILISANJE RELEVANTNIH PARTIJA U SRBIJI\nNa osnovu sumarne analize partijskih programa može se zaključiti da se šest relevantnih partija u Srbiji mogu razvrstati, uslovno rečeno, u četiri distinktivne ideološke familije: jednu grupu čine ortodoksni levičari (SPS) i social-demokrate (DS), drugu nacional-populisti (SPO) i iliberalni populista (SRS), posebnu grupu čine “narodnjaci” (DSS), i naposletku, (neo)liberali (G17 Plus). DSS je bila najdoslednija u očuvanju svoje izvorne ideološke matrice. SPS i SPO u ideološkom smislu nisu značajnije napredovale u posmatranom periodu od protekle dve decenije. DS i SRS su bile najodlučnije od svih ostalih relevantnih partija u pravljenju ideoloških preskoka, naročito u domenu ekonomsko-socijalnih pozicija na relaciji levica-desnica. Ideološka matrica G17 Plus je u najvećoj meri normativno konzistentna. Može se uočiti grupisanje većine relevantnih partija u desnom političkom polju neosporno se tu svrstavaju i SRS i SPO i DSS i G17 Plus. Dve preostale partije, SpS i DS dugoročno se opredeljuju za konkurenciju unutar levog spektra političkog polja Srbije.\nAnaliza je usmerena na davanje odgovora na pitanje da li se i u kojoj meri dve relevantne parlamentarne političke stranke G17 Plus i Liberalno demokratska partija (LDP) zaista mogu označiti kao liberalne, budući da se one tako deklarišu i samorazumevaju. Da bi se dao odgovor na ovo pitanje autor ukratko izlaže ključne tendencije inkorporacije Zapadne liberalne ideološke matrice u post-komunističkim zemljama Centralno-Istočne Evrope. Poseban naglasak u analizi je stavljen na preteče današnjih liberalnih partija u Srbiji na tzv. „anarholiberale“ pro-reformski orijentisane komunističke lidere koji su krajem 60-ih i početkom 70-ih godina prošlog veka pokušali da u ekonomiji sprovedu modernizacijski projekat laisseiz-faire, pro-tržišno orijentisanih reformi. Autor ukazuje na činjenicu diskontinuiteta u održanju tzv. „liberalne vertikale“ da su liberalno orijentisani političari i liberalno orijentisana politika u Srbiji gotovo potpuno utihnuli na političkoj sceni Srbije u poslednje tri decenije XX veka, nakon pada srpskih anarho-liberala, 70-ih godina. Tek će u drugoj deceniji obnove partijskog pluralizma sa pojavom dve partije koje su predmet ovog rada G17 Plus i LDP liberalna opcija ponovno početi da se rehabilituje, da se iznova redefiniše i promoviše na političkoj sceni Srbije. Analiza programskih odrednica ovih dveju partija u odnosu na temeljne vrednosti liberalizma: nemešanje države, princip građanstva, slobode i tržišne ekonomije pokazala je da je G17 Plus uspela da koncipira ideološki konzistentnu (neo)liberalnu legitimacijsku matricu, dok je LDP iskazao neuobičajenu meru eklekticizma, čak i neočekivanih ideoloških devijacija. Od kojih su ilustrativni anarhistički animozitet koji ova partija izražava prema državi i njenim institucijama, i zalaganje za sprovođenje korektivne pravde lustracije, koja su pre simptomatična za revolucionarne partije ortodoksne levice. U tom smislu se LDP može označiti kao „anarho-liberalna“ stranka, dok su G17 Plus, u ideološkom smislu „neo-liberali“ U domenu ekonomskog programa, obe se partije kreću u orbiti socijal-liberalizma.


Novinari RTS-a i advokati uhapšeni u Peći po prijavi Albanca\nPolicija samoproglašenog Kosova privela je tročlanu ekipu Radio-televizije Srbije /RTS/, sa još petoro pravnika, dok je u Peći snimala četvrtu epizodu emisije "Pravo na sutra" o uzurpiranoj imovini Srba, nako što je jedan Albanac prijavio da je vidio kamere.\nUrednik RTS-a Svetlana Vukmirović kaže da nije privedena cijela ekipa, jer su se nalazili u drugom vozilu, a bili su parkirani ispred same policijske stanice u Peći.\nOna je objasnila da je nepoznati Albanac prijavio policiji da je vidio kamere, nakon čega je uslijedilo hapšenje.\nČlanovi ekipe i pravnici su pretreseni, legitimisani, utvrđeno je kada su ušli na Kosmet, a potom su pet sati saslušavani.\nVukmirovićeva je navela da su o ovom incidentu, nakon sat i po, kada su vidjeli da ih ne puštaju, obavijestili Kancelariju Vlade Srbije za Kosovo i Metohiju, nakon čije intervencije su pušteni na slobodu sinoć u 22.25 časova.\nDirektor Kancelarije za Kosovo i Metohiju Marko Đurić rekao je danas na konferenciji za novinare da Vlada Srbije najoštrije osuđuje privođenje i saslušavanje troje radnika RTS-a i pet advokata na Kosmetu.


Niška televizija » Nije postignut dogovor u Briselu\nNije postignut dogovor u Briselu\nObjavljeno 03.04.2013. 05:00\nPremijer Ivica Dačić rekao je posle celodnevnih razgovora delagacija Beograda i Prištine uz posredstvo visoke predtavnice EU Ketrin Ešton da dogovor nije postignut.\nDačić kaže da ostaju razlike u stavovima kada je reč o nadležnostima buduće zajednice srpskih opština, policiji i pravosuđu.\n„I pored ovih dugih sastanaka koje smo imali više puta, mi trenutno nemamo dogovor. Imamo još neko vreme da dođemo do rešenja i sakupimo utiske posle ovih dugih razgovora“, rekao je Dačić novinarima u Briselu.\nDodao je da je delegacija Srbije bila jedinstvena a da su razgovori bili teški i iscrpljujući, ne po tonu nego po onome što se dobija i gubi.\nMeđutim, Dačić je poručio da ovo nije kraj razgovora.\n„Iako nije došlo do dogovora, postignuto je puno na normalizaciji odnosa Beograda i Prištine“, naveo je premijer Dačić.\nZbog ozbiljnosti situacije prvi potpredsednik vlade Aleksandar Vučić nudio je ostavku, što je premijer Dačić odbio, javlja izveštač RTS-a.\nSrbija teško može da računa na datum\n„Postigli smo veliki stepen razumevanja u normalizaciji naših odnosa s Prištinom, ali su velike i razlike u pristupu kad se radi o nekim važnim pitanjima. Kosovska strana strahuje da bi Zajednica srpskih opština mogla da bude osnova za neki budući separatizam, dok srpska zajednica ne može da zamisli da nema nikakva ovlašćenja“, naveo je Dačić.\nPrema njegovim rečima,razgovori su bili veoma teški, a kad je reč o povišenim tonovima, toga uvek ima. Možda ih je ovog puta bilo nešto više zbog toga što je ovaj dan bio nekako zacrtan kao posednji za postizanje dogovora, istakao je premijer.\nKosovski premijer Hašim Tači je rekao da je nastavak pregovora moguć naredne nedelje, ako se, kako je rekao “Srbija složi sa njihovim principima“.\nTači je rekao da je sastanak bio veoma težak, iscrpljujući i da je njegova, prištinska strana bila „veoma širokogruda“ u „stavovima i ponudama“, dok su stavovi Beograda bili „statični“.\nKosovski premijer je naglasio da predložena zajednica srpskih opština na Kosovu „neće nikada imati izvršna i zakonodavna ovlašćenja“ jer to nije u skladu sa ustavom Kosova. (RTS)\nZajednička sednica odbornika sa severa KiM


U Podgorici, Nikšiću i Beranama obilježen dan Njegoševog rođenja | Aktuelno\nPovodom dana Njegoševog rođenja FCJK još jednom je posvjedočio otvorenost za naučne i kulturne programe te svoja izdanja – među kojima i ediciju Njegoš – učinio dostupnijim gimnazijalcima i njihovim profesorima\nU Gimnaziji “Stojan Cerović” u Nikšiću juče je realizovano predavanje na temu “Jedan veliki rođendan – Njegošu, gospodaru i piscu”, saopšteno je sa Fakulteta za crnogorski jezik i književnost.\nDan Njegoševog rođenja obilježen u Gimnaziji ,,Stojan Cerović” u Nikšiću\nProgram je osmislila i pripremila profesorica Sonja Danilović sa svojim učenicima: Sofijom Nikolić, Ksenijom Popović, Radem Dakovićem i Radovanom Suknovićem, a u programu su učestvovali i saradnici u nastavi na Fakultetu za crnogorski jezik i književnost Milan Marković i Nikola Popović.\nIstog dana u 18h i u Gimnaziji “Slobodan Škerović” realizovan je program proslave Njegoševog rođendana.\nKako dodaju u saopštenju, program je pripremila i vodila bibliotekarka Sanja Marjanović, a učestvovali su i saradnici u nastavi na Fakultetu za crnogorski jezik i književnost Svetlana Čabarkapa i Vasko Raičević, kao i učenici gimnazije Sandra Latković, Anđela Olujić i Balša Božović.\nU Gimnaziji ,,Slobodan Škerović” realizovan je program proslave Njegoševog rođendana\nDirektor Gimnazije “Panto Mališić” iz Berana, Sreten Lutovac, i profesorica crnogorskoga jezika Ljerka Petković s mnogo dobre volje pripremili su i realizovali program kojim su obilježili ovaj značajan datum, ali predstavnici Fakulteta za crnogorski jezik i književnost – Cetinje, nažalost, zbog loših vremenskih uslova, nijesu mogli prisustvovati tom događaju, dodaju u saopštenju.\nPovodom dana Njegoševog rođenja FCJK još jednom je posvjedočio otvorenost za naučne i kulturne programe te svoja izdanja – među kojima i ediciju Njegoš – učinio dostupnijim gimnazijalcima i njihovim profesorima, zaključuju u saopštenju.


BillHunter - najbolja ideja na SWNS - Poslovni Inkubator Novi Sad\nBillHunter – najbolja ideja na SWNS\nZavršen je drugi po redu Startap vikend u Novom Sadu. Učesnici, posetioci i mentori se slažu da je organizacija bila odlična, a znanja koja su stekli još bolja. Naravno, kada se ovakav događaj takmičarskog karaktera završi svi pitaju isto pitanje: “Ko je pobedio?” – ovog puta pobedu je odnela ideja pod nazivom “BillHunter”.\nTim koji čine Maja Jovančević, Katarina Šmit, Marijana Škrivanko, Sanja Jovanović, Daniel Kesler, Dejan Gavrilović, Dejan Rakezić i Ivan Sušić razrađivao je ideju koja je finanoj večeri odnela pobedu.\nSuština “BillHunter-a” je da nas oslobodi problema čuvanja suvišnih računa koje treba predati knjigovođama na kraju meseca. Ideja je da se napravi aplikacija koja bi uz samo jedan klik skenirala sve račune koje primimo i slala ih na imejl adresu našem računovođi koji bi dalje mogao te račune da knjiži i zavodi.\nPobednički tim je preko vikenda uspeo da anketira nekoliko knjigovodstvenih agencija u Novom Sadu i dobili su potvrdu od većine da bi takva aplikacija bila izuzetno korisna. Nekoliko vlasnika agencija se izjasnilo da je spremno i da kupi takvu aplikaciju za svoje klijente čim se ona pojavi na tržištu. Nakon validacije modela u Srbiji, tim ima plan da se proširi na region, pa zatim i na ostala tržišta u Evropi i svetu.\nPored sjajne razrade ideje, potkrepljene odličnom prezentacijom, moramo da pohvalimo i pič Sanje Jovanović koji je bio veoma efektivan i ostavio je jako pozitivan utisak na naše sudije.\nNagrada koju je ovaj tim osvojio je pravo da šest meseci koriste usluge Poslovnog Inkubatora u Novom Sadu. Ovde ih čeka radni prostor, sjajna ekipa, pomoć u daljem razvoju svoje ideje i biznis modela, kao i obezbeđene usluge pravnika i računovođe.\nOvo je odličan početak i sjajna podloga za dalji razvoj aplikacije “BillHunter”. Timu želimo puno sreće i uspeha i nadamo se da ćemo imati još prilika da pišemo o njima i njihovom projektu.


Victoria Group dobitnik priznanja „Moj izbor 2014“ za ulaganje u zdravstvo | SOJAPROTEIN\nNa svečanoj dodeli nagrada „Moj izbor 2014“, kompaniji Victoria Group uručeno je priznanje za ulaganje u zdravstvo, za projekat renoviranja Odeljenja urgentne urologije u Urgentnom centru Kliničkog centra Srbije. Donacijom kompanije u vrednosti od 200.000 evra, 2013. godine izgrađene su dve najsavremenije operacione sale u kojima se obavlјaju transplantacije jetre i bubrega, kao i odelјenje intenzivne nege za postoperativni oporavak pacijenata.\nKompletnom renoviranju ovih prostorija prethodila je još jedna donacija kompanije, u vrednosti od 50.000 evra, kojom su nabavljena dva medicinska aparata - EEG-1200K i Pathfast aparat kojim se određuju biomarkeri sepse, jednog od vodećih uzroka smrti kod pacijenata u jedinicama intenzivne nege.\n„U ime Urgentnog centra Kliničkog centra Srbije želim da čestitam kompaniji Victoria Group na dobijenom priznanju i iskoristim priliku da im se još jednom zahvalim na donaciji kojom je završen projekat renoviranja jedne operacione sale Urgentnog centra i izgradnja jedne potpuno nove, kao i otvoreno odeljenje za transplantaciju jetre. Time je omogućeno da se u Beogradu, posle pauze od jedne decenije, ponovo uradi transplantacija jetre, koja je ujedno i prva urađena transplantacija jetre u Urgentnom centru. Operacione sale obezbedile su bolje uslove i povećale kapacitet za zbrinjavanje hitnih stanja, a tokom ove godine je na novom odeljenju lečeno preko 300 pacijenata. Još jednom veliko hvala kompaniji Victoria Group, ali i svim ostalim kompanijama koje ulažu u zdravstvo za dobrobit svih građana Srbije“ – izjavila je dr Mirjana Mihajlovski, pomoćnik direktora Urgentnog centra.\n„Moj izbor“ je priznanje iz oblasti društvene odgovornosti koje dodeljuje udruženje „Moja Srbija“, a pod pokroviteljstvom Grada Beograda i uz podršku Privredne komore Beograda i Kancelarije potpredsednika Narodne skupštine Republike Srbije. Osnovni cilj ove tradicionalne akcije je isticanje kompanija koje posluju na odgovoran način i brinu o svojim zaposlenima, životnoj sredini, lokalnoj zajednici i društvu uopšte. Odluku o ovogodišnjim dobitnicimа donela je komisijа sаstаvljenа od predstаvnikа uglednih domаćih orgаnizаcijа i institucijа na čelu sa dr Vladimirom Marinkovićem, potpredsednikom Skupštine Srbije.\nVictoria Group zajedno sa svojih 10 kompanija članica ima dugu tradiciju ulaganja u razvoj poljoprivrede, zaštitu životne sredine, bezbednost i kvalitet hrane, kao i u društveno odgovorne projekte kojima se podržava razvoj lokalnih zajednica u kojima posluje. Posebnu pažnju kompanija posvećuje ugroženim grupama stanovništva - deci bez roditeljskog staranja, osobama sa invaliditetom, egzistencijalno i zdravstveno ugroženim građanima, uz fokus na sistemsko rešavanje potreba stanovništva u Srbiji. Donacija Urgentnom centru je dugoročna, održiva investicija kojom Victoria Group nastavlja da ulaže u lečenje i pomoć zdravstveno ugroženim sugrađanima.\nPored Victoria Group, priznanje „Moj izbor 2014“ u drugim kategorijama dobile su kompanije NIS Gazprom, Telekom Srbija, MK Group, Coca-Cola, Eurobank, Telenor, Vip mobile, Trayal korporacija, Banca Intesa, ProCredit Bank, Univerexport, Mona i Biomelem i Gorska služba spasavanja.


Nekadašnji srpski reprezentativac branio je boje Gvangžua od 2018. godine, ali je njihovoj saradnji došao kraj. Tošić se zahvalio svima u klubu i oko njega na svom Instagram nalogu.\n- Želeo bih da se zahvalim klubu Gvangžu R&F i kineskim navijačima koji su me podržavali tokom ove dve i po godine. Stvarno sam mnogo uživao i Gvangžu će uvek imati posebno mesto u mom srcu. Tužan sam što napuštam ovu prelepu zemlju, ali sam istovremeno i srećan jer se radujem budućnosti i novim prilikama.\nNaravno odmah u komentarima objave pojavila se gomila komentara, navijači Bešiktaša i Crvene zvezde vide šansu da se Tošić vrati u njihove voljene klubove. Srpskog defanzivca u turskim crno-belima pamte po bezrezervnim duelima, te je njihova velika želja povratak Tošića u klub.\nIsti je slučaj i sa navijačima Crvene zvezde za koji je Tošić nastupao od 2010. do 2012. godine, a letos je iskoristio priliku i trenirao sa Dejanom Stankovićem i njegovim momcima.


Objavljeno: 07:46, 2. августа 2016.\n„Novo prijateljstvo Turske sa Rusijom bi moglo postati problem, ukoliko Rusija pokuša da Ukrajinu zamjeni Turskom. To ima smisla za Tursku, jer bi dobila jeftiniji gas iz Rusije, ali će to sa sobom doneti probleme, odnosno biće vjerovatno problem za nas„, izjavio je jedan visoki neimenovani zvaničnik EU, prenosi britanska agencija.\n„U vremenima nestabilnosti, ako ste normalni, ne ulazite u velike infrastrukturne projekte“, izjavio je Simon Taljapietra iz briselske istraživačke kompanije „Brojgel“.\nmms 4. августа 2016.\nne razumem, ako Grcka i Bugarska kazu da nece da produze ovaj gasovod dalje, onda Turski gasovod ostaje samo za Tursku, i Ukrajina nije zaobidjena\nGasniNesporazum 9. августа 2016.\nGrcka i Bugarska su odavno izgubile svoju samostalnost u odlucivanju. Ako bogatijem delu Evrope treba da se prikljuci na turski tok, odnosno ako im treba ruski gas, ove dve banana prezaduzene i nebitne drzave niko nece nsita pitati.\nSeverni tok 2 resice probleme Nemacke, ali nece nekih drugih zemalja. Ozbiljne alternative Ruskom gasu jos uvek nema, i klackalica se nastavlja. U svakom lsucaju nije Rusija u Siriji samo zbog Asada, vec da zastiti i svoje energetske interese.\nXenon 14. августа 2016.\nSvet treba zajedno da podeli sve ono sta priroda daje a ne da se nekome nesta uskracuje kako bi drugi zaradio vise novca.


Sve veći broj pasa lutalica u Srpskoj – Zvornik Danas\nNaslovna/VIJESTI/Društvo/Sve veći broj pasa lutalica u Srpskoj\nSve veći broj pasa lutalica u Srpskoj\nBANJALUKA – Sve veći broj pasa lutalica i česti problemi prelaska pasa preko granica trenutno su najveći problemi koje je zabilježio Kinološki savez Republike Srpske.\nRješenje ovih problema članovi Saveza vide u podizanju svijesti građana Srpske o vrijednosti i ulozi koje bi ove životinje trebale imati, ali i rješavanje zakonskih normativa, koje će se poštovati i primijenjivati.\n„Zbog sve češćeg neodgovornog ponašanja naših sugrađana prema psima, primarni cilj nam je da edukujemo sugrađane, organizujemo seminare i kampanje o podizanju svijesti i odgovornosti prema ovim životinjama“, naveo je predsjednik Kinološkog saveza Republike Srpske Predrag Uzelac.\nOn je novinarima u Banjaluci rekao da je cilj Saveza da se donesu i zakonski akti koji će omogućiti vlasnicima pasa nesmetan prelazak preko granice.\n„Za sada vlasnici pasa sa svojim ljubimcima ne znaju šta ih čeka na granici i u potpunosti zavise od raspoloženja carinika, što je nedopustivo“, naglasio je Uzelac.\nSekretar Saveza Bojan Čenić najavio je tri velike izložbe pasa svih rasa koje će biti održane u Banjaluci 9. i 10. maja, kada se očekuje više od 500 pasa iz kinoloških saveza u BiH i drugih zemalja.\n„Riječ je o dvije izložbe na nivou BiH i jednoj međunarodnoj izložbi pasa, na kojima će biti izlagači iz više od 20 zemalja“, istakao je Čenić i dodao da se kinologija zbog toga može svrstati i turističku ponudu grada.\nDirektor izložbi u Banjaluci Danijela Ćetković rekla je da je ovo prilika da se Banjaluka pokaže kao dobar domaćin za ovakve manifestacije, jer će se onda broj učesnika u izložbama svake godine povećavati.\nKinološki savez Republike Srpske ima 31 člana, a sljedeće godine obilježiće jubilej 20 godina rada i postojanja.\npsi lutalice srpska\nU toku prva dva mjeseca ove godine evidentirana 92 lica koja su ilegalno prešla granicu na području PU Zvornik\nŠpirić: Srbi više žele Evropu od poslušnika Ankare i Teherana


RTCG - Radio Televizija Crne Gore - Nacionalni javni servis :: Društvo :: Mještani blokirali farmu svinja "Niksen-Čavor"\n19. 10. 2021. 14:07 >> 14:09 9\nMještani blokirali farmu svinja "Niksen-Čavor"\nGrađani Spuža blokirali su jutros ulazak na farmu "Niksen-Čavor", dok ih nije uklonila policija. Oko hiljadu i po stanovnika iz okoline te farme i klanice "Primato" već četiri godine traže da se zaustavi ispuštanje otpadnih voda u rijeku Zetu i skladištenje nedozvoljenog otpada, od čijeg smrada, kako kažu, ne mogu ni da otvore prozore.\n"Šta smo trebali da radimo? Da dokazujemo ko je stariji - mi ili farma? Kada bi tako gledali, Podgorica ne bi imala ni 20 hiljada stanovnika. Mi smo starosjedioci na ovoj zemlji. Porodice su se širile, nismo imali gdje drugo da pravimo kuće. Sada nas tjeraju odavde ", kazao je Đuričković.\n"Od smrada ne smijemo da otvorimo prozore, a nadležni ne okreću glave", poručio je Đuričković u izjavi za naš radio.\n"Pošalju poneku inspekciju koja objavi neki nalaz, ali niko ne pruzima konkretne korake. Niko od nas nema ništa protiv farme iklanice, samo da se ispoštuju ekološki standardi", zaključio je Đuričković.\nSpuž Farma svinja Spuž\nMještani najavili blokadu farme "Čavor"\nZbog Farme svinja u vrijeme suše život nemoguć\n09. 08. 2021. 1\nOtvorene jaslice u vrtiću u Spužu


Beta 8. decembra 2018. 18:00\nSavez za Srbiju (SzS) upozorio je večeras učesnike protestne šetnje „Stop krvavim košuljama“ da ne podlegnu provokacijama i pokušajima vlasti da izazove nemire.\nU saopštenju SzS navodi se da su od „odgovornih pojedinaca iz redova koalicionih partnera Srpske napredne stranke, kao i profesionalaca iz MUP“, saznali da je „režim razmatrao mogućnost izazivanja incidenata tokom današnjeg okupljanja gradjana“.\n„Plan je bio da organizovane grupe tokom govora uvredljivim povicima i insceniranim tučama lažnih navijača i drugih pojedinaca, miran protest prikažu kao nasilan. Cilj je da se gradjanima pripiše ono što jeste odlika režima – nasilništvo“, kaže se u saopštenju.\nSzS zahteva od vlasti da odustane od tih ideja, a apelovao je na učesnike protesta da ne podlegnu provokacijama.\n„Već da mirno i civilizovano protestnom šetnjom pošalju sliku koja i jeste ideja vodilja večerašnjeg okupljanja – da se na nasilje ne odgovara nasiljem“, poručuju iz SzS-a.\nIz Saveza su kazali da „koliko god se režim Aleksandra Vučića trudio da ih sve uvuče u svoju prljavu viziju nasilničke Srbije, uvrede i pretnje nisu jezik naših gradjana“, a dodali su da „metalne štangle“ nisu njihovi rekviziti, a nasilje ne sme da postane „vladajući ambijent“ u zemlji.


STK Crvena zvezda dobio novu salu za treninge i takmičenja – CZBG portal\nSTK Crvena zvezda dobio novu salu za treninge i takmičenja\nutorak 05.02.2019\tNema komentara na STK Crvena zvezda dobio novu salu za treninge i takmičenja\nStonoteniski klub Crvena zvezda, i ženska i muška ekipa takmiče se u Super ligi Srbije. U aktuelnoj sezoni i stonoteniserke i stonoteniseri ne mogu se pohvaliti zapaženijim rezultatima.\nMuška ekipa STK Crvena zvezda u dosadašnjih deset susreta ostvarila je skor od šest pobeda i četiri poraza i sa 16 osvojenih bodova zauzima petu poziciju na superligaškoj tabeli. Sa druge strane crveno-bele dame odigrale su devet mečeva i ostvarile isto toliko poraza pa shodno ostvarenim rezultatima ubedljivo drže „fenjer“ u elitnom rangu srpskog ženskog stonog tenisa.\nJoš od prošlosezonskog plej-ofa traju nesuglasice između pojedinih klubova i nacionalnog saveza kada je u pitanju minimum uslova koje klubovi moraju da ispune kada su u pitanju sale u kojima se održava superligaško takmičenje. Kulminacija problema nastala je početkom 2019. godine kada je na početku drugog dela sezone 2018/19 Stonoteniski savez Srbije suspendovao klubove Obilić-Aleva iz Novog Kneževca i TSC i Bačke Topole pa su njihovi mečevi 10. kola Super lige Srbije odloženi i najverovatnije će vrlo brzo biti registrovani službenim rezultatom u korist gostujućih ekipa. Već sada je pod velikim znakom pitanja i odigravanje mečeva narednog 11. kola koje je na programu narednog vikenda. Uz sve to treba napomenuti sa ženska selekcija STK Crvena zvezda u ta dva kola (10. i 11.) upravo gostuje u Novom Kneževcu i Bačkoj Topoli.\nPored ta dva kluba, Stonoteniski savez Srbije imao je primedbe na sale u kojima se domaće susrete organizuju i Crvena zvezda, Partizan i Bačka Palanka. Kada je u pitanju naš klub, konačno svi mogu da odahnu. STK Crvena zvezda je dobio novu, modernu salu u kojoj će se u buduće održavati treninzi i mečevi našeg kluba u obe konkurencije. Sala se nalazi na stadionu „Rajko Mitić“ i prema fotografijama koje imate prilike da vidite, ispunjava sve uslove i svakako se može očekivati da naše stonoteniserke i stonoteniseri u novoj kući ostvaruju u narednom periodu sve bolje rezultate, odnosno rezultate koje ime Crvena zvezda obavezuje.\nSvoj prvi meč u novoj sali ženska ekipa STK Crvena zvezda odigraće 17. februara kada u okviru 12. kola Super lige Srbije naše devojke dočekuju ekipu Vršca. Crveno-beli stonoteniseri prvi meč u novim prostorijama igraju takođe 17. februara kada će dočekati novosadski Radnički.


Tanjug 18. maja 2021. 13:46\nBEOGRAD – Virtualna tribina o četiri idejna rešenja za nova mesta okupljanja lokalne zajednice u Bloku 45 biće održana sutra u okviru 16. Beogradske internacionalne nedelje arhitekture (BINA), saopštili su organizatori.\nKako je digitalni panel otvorenog tipa, direkcija festivala arhitekture poziva sve zainteresovane građane da se priključe putem Zoom platforme na tom onlajn događaju, koji je podržao Višegrad fond.\nBINA tim je u saradnji sa različitim udruženjima građana – “Fortyfiver”, “Za naš kej”, “Blok45”, “Info” sproveo anketu putem interneta o mestima u otvorenom javnom prostoru Bloka 45 gde lokalna zajednica najviše voli da se okuplja.\nNa osnovu 73 popunjene ankete formirane su smernice i odabrana četiri poligona za izradu idejnih rešenja novih mesta za susrete i druženja.\nNa ovim rešenjima su tokom dve nedelje radila četiri tima studenata sa II i III godine Osnovnih akademskih studija i I i II godine Master studija Arhitektonskog fakulteta Univerziteta u Beogradu.\nMeđu odabranim projektima nalazi se “Igra modula” više autora – Milice Brajović, Ajše Đukić, Anđele Ećimović i Eli Janje Stojanović, čije predloženo rešenje podrazumeva postavljanje modularne strukture oko tri glavna centra lokacije.\nTakođe prihvaćen je i projekat “Scene 45” Tamare Mladenović, Filipa Mijailovića, Anice Trajković i Julijane Radovanović, koji je zasnovan na obnovi i aktiviranju centralne tačke bloka 45, kao i na preseku šetališta “Lazaro Kardenasa” i glavnog severnog ulaza u blok.\n“Tok 45” tandema Anje Ljujić i Isidore Toropov zamišljen je kao multifunkcionalni prostor pored terena fudbalskog kluba “FC Sava 45”, dok je rešenje “Hub 45” Milane Tokić, Jovane Cakić, Alekse Ristića i Tatjane Argakijev, u prostoru između stambenih zgrada, koncipiran kao mesto okupljanja zajednice na inovativan način.\nMentorski tim čine konsultanti – Jelena Ivanović-Vojvodić i Aleksandra Stupar, gostujući kritičar Žaklina Gligorijević, koordinator procesa Predrag Jovanović, saradnici Tamara Vuković i Stefan Slavić, kao i predstavnici lokalne zajednice Jelena Milić-Zlatković i Marko Lilić.


I u Vršcu održana akcija "Posadi svoj hlad" - eVršac\nGrad Vršac se minulog vikenda pridružio akciji “Posadi svoj hlad”, u kojoj je širom Srbije građanima podeljeno 30.000 sadnica. Sadnice su obezbeđene uz pomoć društveno odgovornih kompanija, a u Vršcu ih je na Trgu pobede podelio Slobodan Jovanov, član Gradskog veća za poljoprivredu.\nGrad Vršac podržao je veliku akciju sadnje “Posadi svoj hlad” u kojoj smo zainteresovanim Vrščanima podelili sadnice. Nama je veoma važno da naši sugrađani učestvuju u sadnji, jer tada smo sigurni da će sadnice biti pažene i sačuvane. Vršac spada u gradove sa najčistijim vazduhom i baš zato nam je važna svako novo posađeno drvo, kako bismo naš dobar vazduh učinili još boljim, istakao je Jovanov.\nUz svaku podeljenu sadnicu išao je i letak na kome se nalazi “QR” kod preko kojeg može da se registruje, ali i prati uputstvo za njen dalji razvoj. Druga strana vezice je ostavljena za ime onoga ko je posadi i datum sadnje.


13. "Dan Silašija" u Mužlju privukao citraše iz cele Vojvodine\n13. „Dan Silašija“ u Mužlju privukao citraše iz cele Vojvodine\nObjavljeno 26.02.2017. u 17h\nU punoj sali Kulturno-umetničkog društva „Petefi Šandor“ u Mužlji sinoć je u čast Mihalju Silašiju, začetniku citraške muzike na ovim prostorima, trinaesti put organizovano tradicionalno veče pod nazivom “Dan Silašija”.\nPrisutne je u ime organizatora pozdravila predsednica KUD „Petefi Šandor” Kristina Juhas Terkelj, koja je u svom govoru istakla da je cilj ove manifestacije da se citra kao muzički instrument i sviranje na njoj sačuvaju, ali i da se sa posebnom negom i pažnjom prenese na mlađu generaciju.\nPODRŠKA INSTITUCIJA MANIFESTACIJI DAN SILAŠIJA\nManifestaciju je svečano otvorila državna sekretarka za nacionalnu politiku u Vladi Mađarske Judita Pirićine Sabo, nakon čega je u bogatom i raznovrsnom kulturno-umetničkom programu nastupilo dvadesetak mlađih i odraslih citraških grupa i solista iz Budimpešte, Subotice, Pačira, Temerina, Sente, Ade, Čoke, Novog Kneževca, Adorjana, Trešnjevca, Novog Bečeja, Ruskog Sela, Skorenovca, Debeljače, Mihajlova i Mužlje.\n13. Dan Silašija realizovan je uz podršku Pokrajinskog sekretarijata za kulturu i javno informisanje, civilnih organizacija, udruženja i uz pomoć dobrih ljudi.\nTagovi:citraška muzika, Dan Silašija, sviranje na citri\nVeliki broj mladih citraša na 15. „Danu Silašija“ u Mužlji (FOTO)


Počela predizborna tišina u BiH, sutra se održavaju opšti izbori - Nova ekonomija\nPočela predizborna tišina u BiH, sutr...\nMilorad Dodik FOTO:N1\nNakon tridesetodnevne izborne kampanje za opšte izbore u Bosni i Hercegovini u okviru koje su političke stranke, koalicije, liste nezavisnih kandidata i nezavisni kandidati predstavljali stranačke i svoje programe na javnim skupovima i medijima, danas u 7.00 nastupila je izborna tišina.\nU Bosni i Hercegovini se u nedelju održavaju opšti izbori, na kojima će građani birati članove Predsedništva BiH, predsednika i potpredsednike Republike Srpske, poslanike i parlamentu BiH, parlamentima Federacije i Republike Srpske, kao i zastupnike za parlamente u deset kantona Federacije BiH.\nU skladu sa odredbama Izbornog zakona Bosne i Hercegovine, u periodu koji počinje 24 sata pre otvaranja biračkih mesta i traje do njihovog zatvaranja, političkim strankama, koalicijama, listama nezavisnih kandidata i nezavisnim kandidatima zabranjeno je učešće u javnim političkim aktivnostima.\nTo uključuje, ali se ne ograničava samo na održavanje skupova u cilju izborne kampanje, izlaganje na biračkom mestu i u njegovoj okolini bilo kakvih materijala u cilju uticanja na birače, kao i korišćenje megafona ili drugih razglasnih uređaja u cilju uticanja na birače, kao i svake aktivnosti kojom se ometa ili opstruira izborni proces.\nIsto se odnosi i na korišćenje domaćih i međunarodnih sredstava komunikacije s ciljem uticaja na birače.\nPod sredstvima komunikacije podrazumevaju se sredstva kojima se može isporučiti zvučni, video ili tekstualni sadržaj.\nTakva sredstva obuhvataju, ali nisu samo ograničena na radio i televizijski program, štampane medije, internet, SMS poruke ili video-poruke isporučene putem mobilnih telefona...\nZa kršenje izborne tišine u skladu sa odredbama Izbornog zakona Bosne i Hercegovine, političkim subjektima koji učestvuju na izborima može se izreći novčana kazna od 1.000 do 10.000 konvertibilnih maraka.\nNa izborima učestvuje 128 političkih subjekata\nGrađani BiH će moći da glasaju na 5.794 biračka mesta, od kojih 5.380 redovnih, a biće angažovano i 314 mobilnih timova, koji će posetiti oko deset hiljada starih, bolesnih i nepokretnih građana u njihovim domovima i ustanovama.\nNa izborima učestvuje 128 političkih subjekata - 58 stranaka, 36 koalicija i 34 nezavisna kandidata.\nNa centralnom biračkom spisku nalaze se 3.352.933 osoba, od kojih je redovnih birača 3.254.767, raseljenih koji glasaju u odsustvu oko 8.000, raseljenih koji glasaju lično oko 12.000, dok je za glasanje putem pošte registrovano oko 77.000 birača.\nOko hiljadu birača moći će da glasa u ambasadama BiH u Kanberi, Beču, Berlinu, Oslu i Beogradu, kao i u generalnim konzulatima u Čikagu, Minhenu, Štutgartu, Frankfurtu i Gracu.\nPrve izborne rezultate CIK BiH trebalo bi da saopšti u nedelju oko ponoći.\nIzbori u BiH: Dodik i Cvijanovićeva proglasili ...\nDanas opšti izbori u BiH, više od 60.000 posmat...


Trener Partizana Zoran Mirković odlučio se za iznenađujuću postavu na meču 26. kola Superlige Srbije protiv Voždovca, a prvo je svim ljubiteljima fudbala za oko zapala činjenica da među stativama nije bilo Vladimira Stojkovića.\nIskusni čuvar mreže je nezamenljiv u timu Partizana, ali na "krovu" nije mogao da se stavi na raspolaganje treneru crno-belih, i to zbog povrede.\nNaime, Stojković je na prethodnom prvenstvenom meču, onom protiv niškog Radničkog, doživeo udarac u predelu kolena i nije mogao da se oporavi za mali beogradski derbi.\nDošlo je do upale i u klubu su procenili da je bolje da pouzdani čuvar mreže bude na poštedi i oporavi se za četrvtfinale Kupa Srbije protiv Napretka u Kruševcu (sreda, 15.30). Kaako sada stvari stoje, Stojković bi trebalo da bude u timu na tom meču.\n(Blicsport.rs / Arenasport)


Banatsko Aranđelovo » Blog Archive » Opština Novi Kneževac promoviše svoje turističke potencijale\nNa osnovu ovog projekta kancelarija u Novom Kneževcu u saradnji sa drugim lokalnim samoupravama iz okruženja konstantno sprovodi aktivnosti koje za cilj imaju povezivanje i unapređenje turističke ponude na teritoriji udruženih opština. U sklopu tih aktivnosti organizovane su razne obuke, seminari kao i jedna edukativna poseta Republici Mađarskoj.\nNa obukama su pružaoci smeštaja, ugostitelji kao i svi oni zainteresovani za obavljanje turističkih aktivnosti mogli da se upoznaju sa zakonskom ragulativom, standardima i normama u turizmu.\nU Mađarskoj u mestu Kiskunmajsa predstavnici svih opština okupljenih oko ovog projekta imali su mogućnost da se upoznaju sa konkretnim primerima kako se jedan poljoprivredni kraj, sličan našem, razvio u jedan od najpoznatijih turističkih predela u okruženju i kako su ljudi koji su se nekad tradicionalno bavili poljoprivredom uspešno uključili u razne vidove pružanja usluga u turizmu.\nDeo dobijenih sredstava je iskorišćen za izradu je logo-a i e-kataloga koji će se koristili za promovisanje turističkih znamenitosti ovog područja.\nOpština Novi Kneževac sa svojim prirodnim bogastvima (reka Tisa, lovišta, Stari Park, Dvorci…) i brojnim turističkim manifestacijama posebno očekuje pozitivne rezultate i značajno iskorišćenje svojih turističkih potencijla.